Татыулыҡта - көс!\nХөсәйен Әхмәтов исемендәге Башҡорт дәүләт филармонияһында Халыҡ-ара туған телдәр көнөнә арналған республика байрамы үтте. Сара Мәҙәниәт министрлығы менән Халыҡтар дуҫлығы йорто тарафынан ойошторолдо. Йәш таланттар, үҙешмәкәр коллективтар кескәй тамашасыларҙы төрлө милләттәрҙең йыр-моңо, бейеүҙәре, ғөрөф-ғәҙәттәре менән таныштырҙы, һәр бер сығыш туған телгә, Ватанға һөйөү менән һуғарылғайны.\nБайрам сиктәрендә кескәй тамашасылар өсөн уйын программаһы ла ойошторолдо. Унда билдәле шағир-яҙыусыларҙың әҫәрҙәренән өҙөктәр уҡылды, балалар авторҙарҙы асыҡларға тейеш ине. Әйткәндәй, баш ҡалала үткән сараны ҡарарға Тәтешле, Благовар, Архангел, Ғафури райондарының тарихи-мәҙәни үҙәктәре вәкилдәре лә саҡырылғайны. Ҡунаҡтар билдәләүенсә, илдәге тыныслыҡтың нигеҙе - милләт-ара татыулыҡта. Шуға урындарҙа ла туған тел байрамдарының үткәрелеп тороуы бик мөһим.


Тирә-яҡҡа йәм өләшә тирмәнле икмәкхана » Табын\nКрасноусол ауылын йәмләп ултырған тирмәнле икмәкхананы районда ғына түгел, тирә-яҡта ла яҡшы беләләр. Красноусол, башҡа ауылдар халҡы ла, район үҙәгенә килгән ҡунаҡтар ҙа магазинға туҡтап яңы ғына мейестән сыҡҡан хуш еҫле йылы икмәк, татлы бәлеш-күмәстәр, торт, сәк-сәк (80-дән ашыу ҡамыр һәм кондитер ризыҡтарын һанап бөтөрөрлөк тә түгел!), күп төрлө ярым фабрикаттарҙы һәм башҡа продукцияны теләп ала. Уларҙы етештереүҙә бер ниндәй ҙә консерванттар ҡушылмай, тәбиғи сеймал ғына ҡулланыла, ҡамыр үҙебеҙҙең район халҡынан йыйылған ҡомалаҡ әсеткеһенә баҫыла. Шулай уҡ бында урындағы етештереүселәрҙең сыры, һөтө, ҡымыҙы ла һатыла. Халыҡ араһында ҙур һорау менән ҡулланған шаурма, пицца, суши, ролдар ҙа етештерелә. Уларҙы заказ буйынса өйгә алып барып биреү хеҙмәте лә уңышлы эшләй. Фоминдар етештергән икмәк-ҡаластар район ауылдарына, күрше Архангел, Ауырғазы, Ишембай, Стәрлетамаҡ райондарына, Стәрлетамаҡ һәм Ишембай ҡалаларына оҙатыла. Икмәктәрен "Магнит”, "По-лушка” кеүек эре һатыу селтәрҙәре магазиндарында табырға мөмкин. Тиҙҙән "Монетка” магазинына ла үҙ продукцияларын сығарырға уйлайҙар.\nУй-фекерҙәре бер төптән булған эшҡыуарҙар Светлана һәм Николай Фоминдар ассортиментты байытыу, етештереү цехтарын заманса ҡорамалдар менән йыһазландырыу менән бер рәттән, эшләүселәргә ваҡытында эш хаҡы түләү, уларҙың эш һәм ял итеү урындары хәүефһеҙ һәм уңайлы булһын өсөн дә күп көс һала. Хәҙер бында туңдырыу ҡоролмаһы, печенье эшләү линияһы, йөк лифты, эшселәргә кейенеп-сисенеү урындары, душ, теннис һәм бильярд өҫтәлдәре урынлаштырылған иркен ял бүлмәһе, бәҙрәф булдырылған. Әйткәндәй, икмәкхананың тыуған көнө уңайынан асылғандан алып эшләгән 30 кешегә эш хаҡына өҫтәлмә премия һәм Маҡтау ҡағыҙҙары бирелде. Бер нисә йыл эсендә бындағы эшселәр һаны 2 тапҡырҙан күберәккә артҡан.\nЭшҡыуарҙар районда үткәрелгән спорт, мәҙәни сараларҙың даими бағыусылары, үҙҙәре лә әленән-әле спорт байрамдары уҙғарып тора. Улар Табын ауылы приютындағы балаларға тәмле-татлы күстәнәстәр алып барып сикһеҙ шатлыҡ бүләк итеүселәр ҙә. Татыу ғаиләлә үҫкән 3 улға - Мәскәү инженер-физик институты студенттары Владислав менән Дмитрийға һәм 7 класс уҡыусыһы Алексейға хәстәрлекле, өлгөлө атай-әсәй ҙә улар. Райондың ижтимағи тормошонда әүҙем ҡатнашып, киләсәккә яҡты пландар ҡороп йәшәгән Фоминдарға бар хыялдарының тормошҡа ашыуын теләргә генә ҡала.


Өйҙә >> Яңы Ризыҡтар Рецебы >> Asian Model Rice Bowl – Deal Of the Day Review\nadmin012 Яңы Ризыҡтар Рецебы\tDecember 5, 2017 Аңлатма Юҡ\nБасыгыз өсөн уртаҡлашыу телеграммаһы н (Opens in new window)\nБасыгыз уртаҡлашыу өсөн whatsapp (Opens in new window)\nБасыгыз өсөн, дуҫтар ебәреү (Opens in new window)\nЯңы Ризыҡтар Рецебы\nТауыш 5 от admin012 н Creamy Chickpea Flour Peanut Butter Maple Fudge\nТауыш 5 от admin012 н Apricot Almond Power Bites\nТауыш 5 от admin012 н Barbecued Pork with Pomegranate Juice And Ajika\nТауыш 5 от admin012 н Донъяла Иң Яҡшы Аштар Томат-Пюре\nBaked Goodies Борсаҡ һәм Фасоль Beekeeping Breakfast Тауыҡ Cooking Desserts Diwali Recipes Diwali special recipes Eggless Baking Festival Recipes food Food for thought Food Photography From my Amma's Kitchen Fruit Georgian cuisine Georgian Food Grains Guest posts health Һин Main Courses Мунг Бобров North Indian Oats Кейек ҡоштар һәм Quinoa Рецепт Restaurant Style at Home Закуска Аш South Indian Recipes Sweets Tamilnadu Special Tea-Time Snacks Traditional Georgian Recipes Treats and Desserts Татыу Веганский Vegan Recipes Vegetable Dishes Йәшелсә Vegetarian Vegetarian Recipes ქართული სამზარეულო\nАвторлыҡ Хоҡуғы © FoodRecipes101.com\nБаш Туҡланыу FoodRecipes101.com\nЭлектрон адресына ебәрергә Һеҙҙең Исем Һеҙҙең Электрон Почта Адресына Юҡҡа сығарыу\nХәбәр ебәрелгән дә була. - һеҙҙең электрон почта адресы тикшереү!\nҮҙегеҙ күрһәткән электрон почта адресы, зинһар, тағы бер ҡат ҡарап\nҠыҙғанысҡа ҡаршы, һеҙҙең блогы алмай бүлергә хәбәрҙәр буйынса электрон почта.\nБеҙ куллана куки өсөн, беҙ бирә һезгә иң яҡшы тәжрибәне беҙҙең веб-биттәр. Әгәр һеҙ был сайтты ҡулланыу дауам итә, беҙ уйлағанса, ул һеҙҙең менән бәхетле.Ока


Милли кейемдәр күргәҙмәһенә рәхим итегеҙ\n20 февралдә “Урал” галереяһында “Ырыуҙар хазинаһы” күргәҙмәһе асылды. Ул Башҡортостанда башҡорт теле йылы айҡанлы һәм “Селтәр” башҡорт халыҡ кейеме студияһының биш йыллыҡ юбилейына бағышлап ойошторолдо.\nЭкспозицияла урын алған башҡорт халҡының милли кейемдәре “Селтәр”селәр ҡулы менән эшләгән. Ҡашмау, яға, иҙеү, селтәр, һаҡалдарға ҡарап күҙ ҡамаша. ”Бында ҡуйылған һәр әйбергә бөтмәҫ күңел йылылығы һалынған. “Селтәр” студияһына йөрөгәндәр барыһы ла, нисә йәштә булыуына ҡарамаҫтан, – өләсәйҙәр, ил инәләре. Бөгөн балаларҙы – киләсәгебеҙҙе тәрбиәләүгә ҙур өлөш индерәһегеҙ”, – тине Республика халыҡ ижады үҙәге директоры урынбаҫары Нәфисә Тулыбаева күргәҙмәне асыу тантанаһында.\nСтудия етәксеһе, Республика халыҡ ижады үҙәгенең әйҙәүсе белгесе Гөлгөнә Баймырҙина бында йөрөгән гүзәл заттарҙың һәр береһе – үҙе ҡомартҡы, һәр береһенең үҙ ғаилә тарихы булыуын билдәләп үтте. Бөтә донъя башҡорттары ҡоролтайы башҡарма комитеты белгесе Гөлназ Аҡназарова: “Бөгөн был залдың биҙәге – стенала эленеп торған күҙ яуын алырҙай биҙәүестәр генә түгел, ул – һеҙ”, – тине. Ысынлап та, студияла күп яҡлы эштәр алып барыла. Бында фольклор коллективы ла бар, “Өләсәйҙәр һандығы” проекты тормошҡа ашырыла, башҡорт кейемдәре тегеү, аксессуарҙар эшләү буйынса оҫталыҡ дәрестәре лә үткәрелә. Халыҡ ижадына, үткәненә һәм бөгөнгөһөнә битараф булмаған апайҙарыбыҙ республикала үткән төрлө сараларҙа ҡатнаша, халыҡ ижадын һаҡлау һәм үҫтереү буйынса ҙур эш алып бара.\nКүргәҙмә 4 мартҡа тиклем дауам итә.\n“Башҡортостан ҡыҙы” журналының киләһе һандарының береһендә “Селтәр” студияһы коллективы тураһында мәҡәлә уҡырһығыҙ.\nРәмил Нафиҡов фотоһы.


«Киске Өфө» гәзитенең сайты - ЮЛЫҠТАН – ЮЛЫҠОВТАР - 2018 - Мәҡәләләр\nХалыҡ юҡҡа ғына, матур ғаилә - ир күрке, тимәгәндер инде. Ғафури районы Юлыҡ ауылынан Суфия менән Рәхимйән Юлыҡовтар ғаиләһен дә ауылдаштары һәм райондаштары яҡшы холоҡло балалар тәрбиәләүселәр, район тормошонда әүҙем ҡатнашыусылар итеп белә. Республикала социаль йәһәттән әүҙем ғаиләләр араһында ойошторолған "Өлгө ал" тигән бәйгелә ҡатнашыусылар араһында уларҙың ғаиләһе лә бар. "Башҡаларға өлгө булырҙай ғаилә ниндәй булырға тейеш?" тигән һорау менән Суфия Әмир ҡыҙына мөрәжәғәт иттек.\n- Башҡаларҙан әллә ни айырылмайбыҙ, тиер инем мин. Ауыл тормошо менән йәшәйбеҙ, икебеҙ ҙә мәктәптә эшләйбеҙ. Эшең дә, көткән донъяң да матур булһа, күршеләрең, ауылдаштарың менән матур мөғәмәләлә булһаң, үҫтергән балаларың ҡыуаныстар ғына килтерһә - шул бәхет инде. Ошоға ынтылырға тейештер һәр ғаилә.\nБыл бәйгелә социаль әүҙемлек тәүге урынға ҡуйыла. Ирем - Рәхимйән Шакирйән улы урындағы йәмәғәт ойошмаһы "Юлыҡ" территория йәмәғәт үҙидаралығы рәйесе. Ойошма ярҙамы менән ер пайҙарын бүлеү һәм теркәү эшмәкәрлеге үткәрелде. Халыҡ әүҙем бит ул беҙҙә. Бер эште тамамлаһаң, икенсе идеялар тәҡдим итеп кенә торалар. 2017 йылда ошо уҡ ойошма "Олатайҙарға - һәйкәл, ейәндәргә - спорт майҙансығы" проекты менән Рәсәй Президенты грантын отто. Уның сиктәрендә Бөйөк Ватан һуғышы ветерандарына обелиск ҡуйылды, парк менән спорттың уйын төрҙәре өсөн майҙансыҡ кәртәләп алынды. Быйыл тағы грант оттолар һәм киләһе йылдың февраленә тиклем универсаль спорт майҙансығы төҙөп ҡуйырға ниәтләнеп торалар: йәйгеһен унда мини-футбол, баскетбол, волейбол, ә ҡышын хоккей уйнарға мөмкин буласаҡ. Был спорт паркы халыҡҡа ял итеү урыны булыр ине. Үҙем ауылдың "Ағинәй" ойошмаһы етәксеһемен. Ҡатын-ҡыҙ - ул ғаилә тотҡаһы, донъя тотҡаһы. Заманы шулайға әйләнеп китте, ир-егеттәр башлап йөрөй торған эштәрҙә лә беҙ, ҡатын-ҡыҙҙар, алдан йүгерәбеҙ. Әммә борондан әсәй һүҙе, ағинәй һүҙе тигән абруй ҙа булған башҡорт ҡатындарында, бөгөн ошоно ла тормошобоҙға ҡайтарырға ине. Ике ҡыҙ үҫтергән әсәй булараҡ, тәрбиә эшендә алтын бер ҡағиҙә менән уртаҡлашырға теләйем. Улдарҙы ла, ҡыҙҙарҙы ла, тәү сиратта, яратырға кәрәк. Улар ниндәй генә осраҡта ла яратасағыбыҙҙы белергә тейештәр. Ҡалғаны иһә ошонан сығып үҙенән-үҙе һалына. Уҡытыусы булараҡ, ҡыҙҙарыбыҙҙың уҡыуына иғтибар бирә инек. 9 йыллыҡ Юлыҡ мәктәбен тамамлағас, Красноусол башҡорт гимназияһында уҡынылар, икеһе лә миҙалға тамамланы. Өлкәне Өфө дәүләт медицина университетында белем алды, табип, бөгөн кейәү менән Урал исемле ул үҫтерәләр. Беҙгә олатай-өләсәй бәхетен татыттылар. Кесе ҡыҙыбыҙ инженер, Өфө дәүләт нефть техник университетында уҡыны. Бигерәк әүҙем, Ғафури районы йәштәре берлеге, Башҡортостан яҡташтар ассоциацияһы менән берлектә "Урал мираҫы", "Аҫылташ" кеүек форумдар, төрлө саралар үткәрәләр, проекттарҙа ҡатнашалар. Ҡыҙ кеше инсафлы булһа, уға тормошта йәшәүе еңел була, тип гел әйтеп торҙом ҡыҙҙарыма. Артыҡ тыйманыҡ та, конкурс, тип сит төбәктәргә лә сығып киттеләр. Тиҫтерҙәре менән аралашыуҙа ла сикләмәнек. Икеһе лә аталарына оҡшап математикаға һәләтле. Улар өсөн тәүге урында - аталары. Уны ныҡ яраталар, ихтирам итәләр. Иң тәүҙә аталары менән кәңәшләшәләр. Атайҙарҙың ҡыҙ балаларҙы икенсе төрлөрәк - наҙлыраҡ, матурыраҡ яратыу менән баҡҡанын беләм хәҙер. Ғөмүмән, ғаиләбеҙҙә атай - баш, беҙ уның артындараҡбыҙ. Башҡорт ғаиләләрендә шулай булырға тейештер ҙә инде...\nЯҙылған: 23.10.18 | Ҡаралған: 469


Республика етәкселеге Башҡортостан баҫмаларында заманыбыҙҙың бөтә актуаль социаль мәсьәләләре сағылыш тапһын өсөн кәрәк булғандың барыһын да ла эшләйәсәк – был турала БР Президенты Өфөлә ветерандар менән осрашыуында белдерҙе. Әле үк республика киң мәғлүмәт сараларының был йәһәттән күпкә алға китеүен, федераль баҫмаларҙан йәштәр, патриотик тәрбиә темаларын яҡтыртыуы менән айырылыуын билдәләне. «Республика һәм район гәзиттәренә ярҙам күрһәтеләсәк һәм уларға үҫеү мөмкинлеге булдырыласаҡ», – тине Рөстәм Хәмитов.\nЙөк автомашиналары һәм тягачтар эшләү буйынса донъялағы иң алдынғы «DAF» нидерланд компанияһы Өфөлә автозавод төҙөү теләген белдерҙе. Йәй республикаға голланд делегацияһының сәфәре көтөлә. Һөйләшеп килешеүҙәр уңышлы үтһә, заводҡа нигеҙ һалынасаҡ.\nӨфөлә Татарстандың даими вәкиллеге асылды. Ул сауҙа-иҡтисади, ғилми-техник, социаль һәм мәҙәни мәсьәләләрҙе хәл итеүгә булышлыҡ итәсәк. Татарстан Президенты Указына ярашлы, даими вәкил итеп Альберт Мәҡсүтов тәғәйенләнде.\n25 һәм 26 майҙа Силәбелә Силәбе, Свердловск, Ырымбур өлкәләре һәм Пермь крайы башҡорттары ҡоролтайҙары башҡарма комитеттары рәйестәре ҡатнашлығында Бөтә донъя башҡорттары ҡоролтайы башҡарма комитетының күсмә ултырышы үтәсәк. Осрашыу барышында башҡорт халҡының тарихына һәм Силәбе өлкәһе башҡорттары араһында эшҡыуарлыҡты үҫтереү мәсьәләләренә ҡағылышлы «түңәрәк өҫтәл»дәр ҙә уҙғарыласаҡ. Шулай уҡ өлкә территорияһында башҡорт телендә гәзит сығарыу, Башҡортостан телевидениеһы һәм радиоһы тапшырыуҙарын ретрансляциялау мәсьәләләре ҡараласаҡ.\nКолумбия округында йәшәгән Америка башҡорттары һәм татарҙары һабан байрамын 28 майҙа билдәләргә йыйына. Яҙғы баҫыу эштәре тамамланыуға ҡарата ойошторолған милли байрамға Вирджиниянан, Марилэндтан, Пенсильваниянан, Колумбия округынан, Нью-Йорктан ҡунаҡтар саҡырылған. Программала бейеүҙәр, концерт, музыка, татлы һый, уйындар ойоштороу ҡаралған.\nӨфөлә яңы ете күпер төҙөләсәк. Улар аша машиналар федераль трассаларға сыға аласаҡ. Ете күперҙе лә 2014 – 2025 йылдар дауамында төҙөргә планлаштыралар.\nТалпан ҡаҙалыуҙан зыян күргән 3775 кеше республиканың дауалау-профилактика учреждениеларына мөрәжәғәт иткән, шуларҙың 31 проценты – балалар. Был уҙған йылға ҡарағанда күпкә кәмерәк. 2010 йылдың 18 майына ҡарата республикала 5276 кешегә талпан ҡаҙалған була.\nРеспубликала үткәрелгән өмәләр һәм санитар йомалар һөҙөмтәһендә Башҡортостан 98 процентҡа төҙөкләндерелгән һәм таҙартылған. Һуңғы мәғлүмәттәр буйынса, республика биләмәһен таҙартыу, төҙөкләндереү һәм йәшелләндереү буйынса сараларҙа 2,4 миллиондан ашыу кеше ҡатнашҡан. 285 мең кубометр сүп-сар сығарып түгелгән.\nӨфө ҡалаһында Рудольф Нуриев исемендәге XVII халыҡ-ара балет сәнғәте фестивале үтә. Уны Башҡорт дәүләт опера һәм балет театрының премьераһы – «Ете һылыу» балеты аса. Фестиваль 8 июндән 16 июнгә тиклем дауам итәсәк.\nСығыу ваҡыты 24-05-2011, 11:27 | Ҡаранылар: 1853\n«Айһылыу»ҙа – башҡорт төркөмө\nҠоролтай халыҡ проблемаларын хәл итергә тейеш\nҠоролтай делегацияһы – Пермь крайында


Ауыл Советы үҙәге. Ауылда түңгәүер ырыуы башҡорттары йәшәй. Тораҡ пунктына яҡынса 1770-се йылдарҙа нигеҙ һалынған. Беренсе күсеп килеүсе, йорт старшинаһы ярҙамсыһы Ишбирҙе (1768 йылғы, шәжәрә буйынса Тулыбай улы) исеме менән аталған. Башҡа мәғлүмәттәр буйынса Ишбирҙе Mөхәмәтшәрипов 1864 йылғы. Уның улдары — Мөхәмәтйән, Мөхәмәтша, Мөхәмәтрәхим. Тулыбай — Хәсән улы, уның улдары: Этҡол, Ҡыуат, Айса, Ҡотлобулат, Тулыбай, Юлдыбай, Биҡҡол. Ошо исемдәрҙең күбеһе артабанғы нәҫелдәргә фамилия булып китә. Ауылға нигеҙ һалыусылар сығышы менән Ҡыуат ауылынан икәне билдәле.\nҠылысбай Биккузин — 1812 йылғы Ватан һуғышында ҡатнашыусы. Ауыл халҡы йәйләүгә Урал тауҙарына һәм Ирәндек һырты битләүҙәрендә сыҡҡан.\n1930 йылда Салауат исемендәге колхоз ойошторола, 1947 йылда Салауат исемендәге сәнәғәт артеленә үҙгәртелә. 1968 йылдан Баймаҡ урман сәнәғәт хужалығына (леспромхоз) әүерелә. Эшмәкәрлегенең төп йүнәлештәре — ағас, пиломатериалдар, райондың ялан зонаһы хужалыҡтары һәм халҡы өсөн утын әҙерләү. Бында Баймаҡ урман хужалығының урмансылығы бар. .\nЙылайыр йылғаһы янында урынлашҡан.\n↑ 4,0 4,1 http://ufagen.ru/places/baymakskiy/ishberdino_baym.html Ишбердино\nhttps://ba.wikipedia.org/w/index.php?title=Ишбирҙе_(Баймаҡ_районы)&oldid=948742 ҡабул ителгән\nПоследний раз редактировалась 13 май 2020 в 18:29\nБыл бит һуңғы тапҡыр 18:29 13 май 2020 үҙгәртелгән.


Туймазы. Иглин. Нефтекама... » "Йәшлек" гәзите\nГазета "Йәшлек" » Новости » Башҡортостан » Туймазы. Иглин. Нефтекама...\nБашҡортостан Президенты Рөстәм Хәмитов был аҙнала республиканың байтаҡ төбәгенә сыҡты.\nТуймазы районында булғанында «Туймазы-Арена» универсаль боҙ комплексын асыу тантанаһында ҡатнашты, «САВА-бетон» предприятиеһында булды, дәүләт һәм муниципаль хеҙмәттәр күрһәтеү буйынса күп функциялы үҙәк төҙөү барышын тикшерҙе. Бынан тыш, «Туймазыбыяла» предприятиеһына ла туҡтап, эш хаҡын түләү буйынса бурыстарға бәйле мәсьәләне хәл итеү хаҡында һүҙ алып барҙы.\nРөстәм Хәмитов Туймазыла төҙөлә башлаған өс ҡатлы йортто ҡараны. Ундағы 27 фатирға авария хәлендәге һәм иҫке йорттарҙа йәшәүсе граждандар күсереләсәк. Республика Президенты балалар майҙансыҡтары өсөн урындың әҙ булыуына иғтибар итте.\nӘйткәндәй, 2008 – 2012 йылдарҙа республикала Торлаҡ-коммуналь хужалыҡты реформалаштырыуға булышлыҡ итеү фонды аҡсаһына 52 йорт һүтелгән. Уларҙың дөйөм майҙаны 17,7 мең квадрат метр тәшкил иткән. Һөҙөмтәлә 381 ғаилә яңы төҙөк йорттарға күсерелгән. Быйыл 11 емерек йорттан граждандарҙы күсереү планлаштырыла.\nРеспублика башлығы Иглин районында Сыуаш-Ҡыбау ауылы мәктәбенең яңы спорт залын ҡараны.\nТөҙөлөш эштәре һәм капиталь ремонт Башҡортостандың Социаль маҡсатлы программалар фонды аҡсаһы иҫәбенә үткәрелгән. Райондағы балалар-үҫмерҙәр спорт мәктәбенең өлкән тренеры Николай Иванов һүҙҙәренсә, яңы бина заманса талаптарға тулыһынса яуап бирә. Яңы бинаны ҡарап сыҡҡандан һуң республика Президенты ла төҙөүселәрҙең эшенән ҡәнәғәт ҡалды.\nРөстәм Хәмитов үткән аҙнала Нефтекаманың 50 йыллыҡ юбилейын билдәләү тантанаһында ла ҡатнашҡайны. Республика етәксеһе һүҙҙәренсә, Нефтекама йән башына торлаҡ төҙөү буйынса лидерҙар рәтендә килә. Былтыр 82 мең квадрат метр торлаҡ төҙөлһә, быйыл был күрһәткесте 87 меңгә еткереү күҙаллана. Ҡалала 133 мең кеше йәшәй. Нефтекама сәнәғәт потенциалына ла эйә. Был йәһәттән «НефАЗ»ды атамау мөмкин түгел.\nПрезидент Нефтекама машиналар эшләү заводына ҙур иғтибар бирҙе. Унда Мәскәүҙең Бауман исемендәге техник университеты менән берлектә насос төҙөү проекты бойомға ашырыла. Бында сервис инженер үҙәге лә булдырыу ҡаралған. Был проектҡа инвестициялар йәлеп итеү йәһәтенән өҫтөнлөклө статус биреләсәк.\nҺәр төбәктә урта һәм бәләкәй эшҡыуарлыҡты үҫтереү, һаулыҡ һаҡлауға иғтибарҙы арттырыу мөһим мәсьәлә булып тора. Нефтекама ла ситтә ҡалырға тейеш түгел. Айырыуса сәләмәтлек йәһәтенән эшләү бурысы ҡуйылған. Президент яңы биҫтәлә Йәштәр аллеяһына нигеҙ һалып, тәүге ағасты ултыртты.\nСығыу ваҡыты 5-09-2013, 12:37 | Ҡаранылар: 632


Ватанды һаҡлаусылар көнө. - Юлдаш\nМусин Илнур Идел\n«Ильһам ҡанаттары» тура эфир -\n02 Ротация Айҙар Рәҡипов «Бәхетемде килә табаһым» -\nВатанды һаҡлаусылар көнө.\nВатанды һаҡлаусылар көнө. https://bash.news/yuldash/2695_vatandy-haklausylar-kene\nБөгөнгө сығарылышта Башҡортостандандың данлы шәхестәре - Советтар Союзы геройы, Бөйөк Ватан һуғышы ветераны Ҡотдос Ҡәниф улы Латыпов һәм Афған, Беренсе һәм Икенсе Чечен һуғышы ветераны, Рәсәй Геройы Рафиҡ Рәшит улы Ихсанов ҡатнаша.\nҠотдос Латыпов 1923 йылдың 14 июлендә Мәсетле районының Яңы Мишәр ауылында тыуа. Башта Мәсәғүт педагогия училищеһын, унан һуң Белорет аэроклубын тамамлай. 1941 йылда фронтҡа алына. Волхов, Көнбайыш һәм икенсе Украина фронтында хеҙмәт итә. 134 хәрби осош атҡара, немец ғәсҡәрҙәренең 22 танк, 40 автомашина, 5 самолет, ҡорал һәм боеприпастар менән 2 эшелонын тар-мар итә. Уның батырлығы Советтар Союзы Геройы тигән юғары дәрәжә менән баһалана. Һуғыш тарихын һәм хәрби тормошто һүрәтләгән 3 китап авторы, илебеҙ баш ҡалаһы - Мәскәүҙә йәшәй.\nҠотдос Ҡәниф улы Латыпов Бөйөк ватан һуғышында Герой исеменә лайыҡ булған Башҡортостан яугирҙары араһынан иҫән ҡалған берҙән-бер ветеран. 91 йәшлек аҡһаҡал һаман да сафта. Күптән түгел ул Өфөлә булды, төрлө осрашыуҙарҙа ҡатнашты. Ни өсөн бөгөн илһөйәрлек төшөнсәһе ҡаҡшаған. Был һорауға Геройҙың үҙ яуабы. Советтар Союзы тип исемләнгән бөйөк державаның юҡҡа сығыуы, идеология булмауы.\nБашҡортостанда тыуып үҫкән һәм Рәсәй геройы исеменә лайыҡ яҡташтарыбыҙ һаны 9. Бөгөн уларҙың 7-һе иҫән. Рафиҡ Рәшит улы Ихсанов Әлшәй районы Түбәнге Әүрез ауылында тыуып үҫә. Һарытау хәрби авиация училищеһын тамамлай. Төньяҡ Кавказда хәрби бурысын үтәгәндә күрһәткән батырлыҡтары өсөн 2000 йылдың 21 апрелендә Рәсәй Геройы исеме бирелә. Бөгөн Мәскәүҙә йәшәй, Советтар Союзы һәм Рәсәй геройҙары фонды вице-президенты. Запастағы полковниктың хәрби тормошо ябай әрме хеҙмәтенән башлана. Ул 19 йәшендә үҙ теләге менән Афғанға китә.\n2013 йылдың 9 декабрендә яңы Рәсәй тарихында беренсе тапҡыр Геройҙар көнө билдәләнде. Илебеҙҙең данлы шәхестәрен Президент Владимир Путин ҡабул итте. Рафиҡ Ихсанов, тап йәш быуынды патриотик рухта тәрбиәләү, тарихи дөрөҫлөктө сағылдырыу маҡсатында фильмдарҙың әҙ төшөрөлөүен билдәләй. Айырым алғанда Афған һуғышы темаһына туҡтала. Ил башлығы тәнҡит менән килешә. Бөгөн ошо йүнәлештә эш башланған. Афған һуғышында ҡатнашҡан вертолетсылар полкы хаҡындағы нәфис фильм буйынса төп кәңәшсе итеп тәғәйенләнгән. 91 йәшлек Советтар Союзы геройы Ҡотдос Латыпов иһә ошо арала нәшриәткә өсөнсө документаль йыйынтығын тапшырған.\nСоветтар Союзы геройы, Бөйөк ватан һуғышы ветераны Ҡотдос Ҡәниф улы Латыпов.\nҺуғышты 566-сы авиция полкынан башлап, аҙағына тиклем летчик-һөжүмсе вазифаһында булдым. Бөйөк Еңеүҙе Вена, Прага райондарында ҡаршы алдым.\nКеше өсөн иң ҡәҙерлеһе – тыуған яҡ. Шуның өсөн дә йыш ҡына тыуған яҡтарымда булырға тырышам, Әй буйында йөрөргә яратам.\n,,Патриотизм,, төшөнсәһе нимәне аңлата тигәндә, тәү сиратта тыуған илеңде яратыу тиер инем. Ҡыҙғанысҡа ҡаршы, йәштәр уны аңламай. Йәштәр, уҡыусы балалар менән осрашҡанда был һүҙҙең мәғәнәһен төшөндөрөргә тырышам. Белһендәр ине тыуған илдең, ата-әсәң, яҡындарың, барлыҡ туған халҡың ҡәҙерле икәнлеген. Тыуған илен хөрмәтләгән – тыуған халҡын да ҡәҙерләр. Халҡыбыҙҙың үткәнен Салауат Юлаевһыҙ күҙ алдына ла килтерә алмайбыҙ. Бына шундай батырҙарыбыҙға тиңләшергә тейешбеҙ. Беҙҙең быуын Октябрь революцияһынан һуң үҫкән быуын пионер, комсомол, коммунист булдыҡ. Социалистик, марксизм-ленинизм идеологиялары беҙҙең өсөн иң дөрөҫ идеология ине. Тик шул идеология ғына кешегә яҡшы, яҡты тормош бирә ала тигәнгә инаныу бик көслө булды.\nГерой булыу өсөн бик күп сифаттарға эйә булыу зарур: тыуған илеңде яратырға, физик һәм рухи яҡтан ҡаҡшамаҫ ныҡлы булырға кәрәк.\nАфған һуғышына хөрмәт менән ҡарайым. Ундағы халыҡҡа ярҙам итеп бик дөрөҫ эшләнек. Ул саҡтағы хәл-ваҡиғаларҙы иҫкә төшөрһәк, Американдар көнъяҡтан инеп Афғанстанды баҫып алырға уйлайҙар ине, урындағы халыҡ совет һалдаттарынан үрнәк алырға тырышты, ил эсендә революцион көстәр күбәйҙе.\nРәсәй Геройы, запастағы полковник Рафиҡ Рәшит улы Ихсанов.\nТыуған яғыма ҡайтҡанда ауыл, район, республика йәштәре менән йыш осрашам. Миңә ҡалһа, күберәк Афғанстан ветерандары менән осраштырып, ошо ил тураһында һөйләргә кәрәк. Бынан йәш быуын өлгө генә аласаҡ. Патриотик эш Башҡортостанда аҙ алып барыла тип булмай. Быға республика Хөкүмәте, йәмәғәт ойошмалары ла ҙур иғтибар бүлә. Әле эшләйһе эштәр бихисап.Миҫалға, Америкалар Вьетнамда ҡатнашҡан һуғыш тураһында 150 фильм төшөргән. Ә беҙҙә Афғанстандағы һуғышҡа бәйле 7 генә кинофильм бар.\nБеҙ Афған ветерандарын ғына түгел, ә ҡыҙыу нөктәләрҙә ҡатнашҡан барлыҡ ветерандарҙы берләштереүсе лә. Шуның өсөн үҙебеҙҙең ветерандарыбыҙҙы оноторға тейеш түгелбеҙ. Ҡаты яраланып ҡайтҡан, инвалид, ҡараусыһын юғалтҡан ғаиләләргә һис шикһеҙ льготалар кәрәк.\nМин үҙем летчик булараҡ, беҙҙең армия яңы самолет, вертолеттар менән тулыландырыла тип әйтә алам. Кадет мәктәптәрендә осрашыуҙа булғанда ла йәштәргә армия хеҙмәтенә ҡурҡмай бара алаһығыҙ, тим. Бөйөк Ватан һуғышы ветерандары “тыуған ил”, “илһөйәрлек” төшөнсәләрендә өлгө булып торған кеүек, беҙ ҙә йәш быуынға үрнәк, өлгө булырға тейешбеҙ. Был - беҙҙең төп бурыс.\nЭйе, беҙҙең ил, тәү сиратта, Бөйөк ватан һуғышында күрһәткән берҙәмлеге, илһөйәрлек асылы менән данлы. Ҡотдос Латыпов һәм Рафиҡ Ихсанов кеүек илебеҙ геройҙары һанланмай, улар үрнәгендә лайыҡлы йәш быуын тәрбиәләнмәһә, китаптарҙа, киноларҙа данланған ҡаҡшамаҫ рухыбыҙға балта сабыу булмаҫмы. Тыуған илде һаҡлауҙы – асыҡтан-асыҡ һуғышта күрһәтер батырлыҡ тип кенә ҡабул итеү дөрөҫ түгел, әле алып барылған ҡоралһыҙ һәм күҙгә күренмәгән алышта һынмау, берҙәмлекте һәм илһөйәрлекте һаҡлау зарур, хатта бөгөнгө заман, ай-һай, нығыраҡ рух көсөн талап итәйме икән.\n23 февраль – Ватанды һаҡлаусылар көнө. Оло хөрмәт менән һуғыш ветерандары, әрмелә хеҙмәт иткәндәрҙе тәбрикләйбеҙ. Ватан алдында үҙ бурысын үтәмәгән ир-егеттәрҙе ҡотлауҙа ла һис хилафлыҡ юҡ. Шулай ҙа был байрам ҡәҙимге күңел асыу ғына түгел, нигеҙендә ватандарлыҡ асылы ятыуын онотмайыҡ. Зөлфиә Рәхмәтуллина.\nГрипҡа ҡаршы вакцина\n19:03, 12 сен\nҺаулыҡ — һаҡланһа ғына байлыҡ\n19:15, 05 сен


Өфөлә Башҡорт дәүләт университетының Хоҡуҡ институты үҙенең 65 йыллығын билдәләй // Хәл-ваҡиғалар | новости башинформ.рф\nӨфөлә Башҡорт дәүләт университетының Хоҡуҡ институты үҙенең 65 йыллығын билдәләй\n12:20, 6 ноября 2014 Хәл-ваҡиғалар\nӨФӨ, 2014 йыл, 6 ноябрь. /«Башинформ» мәғлүмәт агентлығы, Ольга Мортазина/.\nӨфөлә республикала юридик белем биреүҙең 65 йыллығын билдәләйҙәр. 5 ноябрҙә Конгресс-холда Хоҡуҡ институтының юбилейына арналған тантаналы кисә уҙҙы. Юғары уҡыу йорто ректоры Николай Морозкин Бөтә Союз ситтән тороп уҡыу юридик институтының Өфөлә 1949 йылда асылыуын хәтергә төшөрҙө. 1963-лә – филиал Свердловск юридик институтының факультетына, 1972-лә Башҡорт дәүләт университеты факультетына әйләндерелә. Үҙенең хәҙерге статусына юридик факультет 1999 йылда ғына эйә була.\n— Юғары уҡыу йортонда хәҙер өс мең студент уҡый, уларға 22 доктор һәм 63 юридик фәндәр кандидаты белем бирә. Үҙ аспирантураһы һәм докторантураһы бар. Хоҡуҡ институты сығарылыш студенттарының һаны буйынса ғына түгел, ә уларҙың алған белеме, белгестәрҙең талап ителгәнлеге буйынса республикала юридик белем биреү флагманы булып тора, — тине ректор.\n— Хоҡуҡ институтын хөрмәт итәбеҙ, уның эшен иғтибар менән күҙәтәбеҙ. Күп кенә юристар үҙ белемдәрен депутатлыҡ өлкәһендә, Дәүләт Йыйылышы – Ҡоролтай аппараты эшендә ғәмәлгә индерҙе. Тик шуны ғына әйтә алам: уларҙың кимәле тормош ҡуйған талаптарға тулыһынса тап килә. Шуға ҡарамаҫтан, ул бер урында ғына тормай, юридик белем биреүҙе модернизациялау мәсьәләләре лә айырым дәүләт әһәмиәтенә эйә була. Квалификациялы юридик кадрҙарҙы әҙерләү хоҡуҡлы дәүләттең өҫтөнлөклө маҡсаттары һәм талаптары менән тулы гармонияла булырға тейеш. Әммә дәүләт тик шул осраҡта ғына хоҡуҡлы була ала, әгәр йәмғиәт үҙе шундай булһа. Шунлыҡтан юридик белем биреү хоҡуҡлы дәүләттең һәм граждандар йәмғиәтенең барлыҡҡа килеүендә мөһим фактор булып сығыш яһай, — тип мөрәжәғәт итте сараға йыйылғандарға БР Дәүләт Йыйылышы Рәйесе Константин Толкачев.\nФедерация Советының Фән, мәғариф һәм мәҙәниәт буйынса комитеты рәйесе урынбаҫары Лилиә Ғүмәрова институттың иң яҡшы студентына бер тапҡыр бирелә торған биш мең һумлыҡ премия булдырҙы һәм юғары уҡыу йорто администрацияһын алыусыны билдәләүҙәрен һораны. Башҡортостан Президенты Рөстәм Хәмитовтың башланғысы менән булдырылған проекттар һәм үҙ-ара эш итеү һөҙөмтәһендә, быйыл Хоҡуҡ институты матди базаны нығытыуға федераль бюджеттан 500 миллион һум алды, тип хәбәр итте сенатор.\nҠотлау менән шулай уҡ юғары уҡыу йортон тамамлаусы – БР Контроль-иҫәп палатаһы рәйесе Салауат Харасов, Дәүләт Думаһының Мәҙәниәт буйынса комитеты рәйесе урынбаҫары Зөһрә Рәхмәтуллина, Рәсәй халыҡтар дуҫлығы университетының халыҡ-ара хоҡуҡ кафедраһы мөдире Аслан Абашидзе сығыш яһанылар.\nТеги: юбилей,хоҡуҡ институты,юғары уҡыу йорттары


Ғаилә абруйын күтәргәндә генә һөҙөмтә буласаҡ » Башҡортостан гәзите\n"Башҡортостан гәзите" » Социаль мәсьәлә » Ғаилә абруйын күтәргәндә генә һөҙөмтә буласаҡ\nҒаилә абруйын күтәргәндә генә һөҙөмтә буласаҡ 02.03.2018 // Социаль мәсьәлә\nРеспублика Башлығы Рөстәм Хәмитовтың кәңәшмәне башҡорт телендә асыуы, беренсенән, сараның баһаһын бермә-бер арттырҙы, икенсенән, ул осраҡлы түгел ине.\n– Был ултырышты мин башҡорт телендә башлап ебәрергә теләйем, сөнки бөгөн Халыҡ-ара туған телдәр көнө билдәләнә, – тине Рөстәм Зәки улы, һәммәһенә лә мөрәжәғәт итеп. – Әммә бөгөн генә түгел, ә һәр саҡ туған телдә һөйләшәйек, уны һаҡларға тырышайыҡ. Ул шулай уҡ Хөкүмәт эшмәкәрлегенең мөһим бурыстарының береһе, ошо хаҡта һис кенә лә оноторға ярамай.\nХалыҡ-ара туған телдәр көнө айҡанлы, ул түбәндәге һөйөнөслө мәғлүмәтте еткерҙе. Күптән түгел Зәйнәб Биишева исемендәге “Китап” нәшриәте тос хеҙмәтте – Ғүмәр Хәйәмдең Рәми Ғарипов тәржемәһендәге “Робағиҙар”ын баҫтырған. Башҡортсаға ауҙарылған әҫәр аша күренекле башҡорт шағирының тынғыһыҙ ижад итеүен күҙ алдына баҫтырырға мөмкин. Инеш һүҙҙә Светлана Чураева телгә алыуынса, әҙиптең хеҙмәте теүәл 40 йыл уҡыусыһынан йәшереп тотолған. Баҫма ябай ғына түгел, ә үҙенең нөсхәһендә бирелеүе менән ҡиммәтле. Ысынында, иҫ киткес ҙур хеҙмәт менән танышыу мөмкинлегенә эйә шиғриәт һөйөүселәр.\nҒаилә йылына арнап ойоштороласаҡ бихисап саралар планы төҙөлгән. Шундай уҡ мөһим документты урындарҙа ла эшләргә һәм ҡабул итергә тейештәр тигән үтенесен белдерҙе республика етәксеһе. Башҡортостанда балалы ғаиләләргә дәүләт ярҙамының тулы саралар комплексы тормошҡа ашырыла, уға ҙур күләмдә сығымдар йүнәлтелә. Әммә ниндәй генә ресурстар ҡулланылмаһын, ғаилә абруйын күтәрмәйенсә һәм йәмғиәттә ғаилә ҡиммәттәрен нығытмайынса тороп, эштәрҙең бер ниндәй ҙә һөҙөмтә бирмәйәсәгенә баҫым яһаны Рөстәм Хәмитов.\nӘйткәндәй, был мәсьәлә буйынса Ғаилә, хеҙмәт һәм халыҡты социаль яҡлау министрлығы ныҡлап шөғөлләнә. Февраль урталарында уҙған кәңәшмәлә министрлыҡҡа төп бурыстар йөкмәтелде, бигерәк тә ғаилә ҡиммәттәрен нығытыу, ата-әсәләрҙең яуаплылығын арттырыу һәм бүтән проекттарҙың башында улар торорға тейешлеге аңлатылды.\n– Әлегә хәл ителмәгән мәсьәләләр байтаҡ, белешмә материалдарында бер нисә һандар бар, уларҙы миҫал итеп килтерергә теләйем һәм ошоларҙы иҫегеҙгә төшөрәм, – тине республика Башлығы.\nБашҡортостанда 1,2 миллион тирәһе ғаилә иҫәпләнә, шул иҫәптән балалары 18 йәшкә хәтлемге 540 мең ғаилә йәшәй. Бер генә бала тәрбиәләгәндәр – 340 мең, икәү булғандар – 164 мең, өсәүгә еткергәндәр – 30 мең, дүрт һәм унан да күберәк малай һәм ҡыҙ үҫтергәндәр – 7,5 мең. Шул уҡ ваҡытта тулы булмаған 300 мең ғаилә ғүмер итә, шуның 265 меңе – яңғыҙ әсәйҙәр. Икенсе төрлө әйткәндә, республикабыҙҙа һәр икенсе ғаилә тулы булмағандар категорияһына ҡарай. Яңғыҙ балалы атайҙар – яҡынса 30 мең.\n– Тулы булмаған һәр ғаилә нигеҙендә, ҡыҙғанысҡа ҡаршы, фажиғә төҫмөрләнә, унда сабый күңелендәге ҡапма-ҡаршылыҡ, ул – балаларҙың тормошондағы ҡатмарлыҡтар, – тине Рөстәм Зәки улы. – Һүҙ ҙә юҡ, ғаиләләргә ярҙам, ғаилә ҡиммәттәрен һаҡлау идеологияһын алға этәргәндә ошо дисгармонияны нисек тә хәл итергә, үҙгәртергә тырышабыҙ.\nҺандар менән танышҡандан һуң, тәрән уйҙарға биреләһең. Ғәмәлдә иһә тотош донъяла шундай уҡ күренеш күҙәтелә икән. Баҡтиһәң, Америка Ҡушма Штаттарында шулай уҡ һәр икенсе ғаилә тулы түгел. Шуныһы аяныслы, ул яҡшыға алып бармай.\nРеспублика етәксеһе телгә алыуынса, тормош артабан да дауам итә, шәхси мөнәсәбәттәр тигән төшөнсәне онотмайыҡ. Йәшерен-батырын түгел, бер кем дә был өлкә өсөн яуаплылыҡты үҙ өҫтөнә алырға ашыҡмай. Икенсе яҡтан ҡарағанда, күп осраҡта малай һәм ҡыҙҙар атай һөйөүенән мәхрүм, матди яҡтан тәьмин ителмәгәндәр, сөнки һәр айырылышыу туранан-тура бәләкәстәрҙең матди хәленең мөшкөлләнеүенә килтерә. Ысынлап та, ошо оло проблемаға иғтибар итмәгәндәр, теманы өйрәнмәгәндәр ҙә, шөғөлләнмәгәндәр ҙә.\nМинистрлыҡ әҙерләгән докладта ғаиләләр менән эшләү тармаҡтарының бөтә яҡтары ла асыҡтан-асыҡ күренһен, шулай уҡ предприятиелар, эшҡыуарҙар, йәмәғәт ойошмалары, ата-әсәләр, битараф булмаған граждандар инициатива күрһәтһен ине тигән теләк тә әйтелде.\n– Баҙар мөнәсәбәттәренә ни хәтлем тәрәнерәк үтеп ингән һайын, беҙҙең йәмғиәт йәнһеҙерәк була бара, – тип әсенеүен белдерҙе Башҡортостан Башлығы. – Шәхси мәнфәғәттәр генә яҡлана, шәхси ҡаҙаныштар ғына күҙҙә тотола, ә йәмәғәт мөнәсәбәттәре артҡы планға күсә. Әлбиттә, былар барыһы ла эшебеҙҙе тағы ла ҡатмарлаштыра.\nҒөмүмән, ғаиләләр тулы ҡанлы тормош менән йәшәһен тигән фекерҙе Ғаилә, хеҙмәт һәм халыҡты социаль яҡлау министрлығы алға һөрә. Ундағы белгестәр быға мөмкин тиклем иғтибар итһен, бюрократик кәртәләргә юл ҡуйылмаһын, – тине Рөстәм Хәмитов.\n– Муниципалитеттар отчет яһау форматынан, музыкаға ғына ҡоролған парадтан, байрамдан арынып, ошо эш алымына эйәрергә тейеш, – тип дауам итте сығышын республика Башлығы. – Иң мөһиме, бөтә уй-ниәттәр ҙә йөрәк түренән сығып ғәмәлгә ашырылһын. Ғаилә ҡиммәттәрен тергеҙеүгә аҡыл менән ҡарарға кәрәк, тулы булмаған ғаиләләргә ҡыйын икәнен аңлайым. Асылда яңғыҙ әсәйҙәрҙең күҙ йәшен күрмәйбеҙ, улар ауыр шарттарҙа бер йәки ике генә түгел, ә өс һәм унан да күберәк бала тәрбиәләй.\nРөстәм Зәки улы ултырыштағы икенсе мәсьәлә – республикабыҙҙа ауыл хужалығы ҡулланыусылар кооперацияһын үҫтереү зарурлығына баҫым яһап, былай тине:\n– Беҙҙәге потенциал үлсәмдәргә һыймай. Дөрөҫө шул: ауыл халҡының күпселеге берләшеүҙе яҡлай, табыш килтергән хужалыҡ төҙөргә хыялланалар. Төбәк операторы – Республика ауыл хужалығы консультацияһы үҙәге төҙөлгән. Улар ресурс потенциалын һәм ауыл халҡының иҡтисади яҡтан әүҙемлеген анализлау менән шөғөлләнә.\nШул да мәғлүм булһын: ауылдағы 1,3 миллион кешенең 800 меңе – хеҙмәткә һәләтле йәштәге граждандар. Уларға яҡынса 460 мең ярҙамсы хужалыҡ тура килә. Хужалыҡтар тарҡау хәлдә, һәр береһе үҙенә бикләнгән, тик үҙаллы эш итәләр. Хөкүмәттең бурысы – берләштереү сәйәсәтен алып барыу, кооперацияларҙа хеҙмәт етештереүсәнлегенең артыуына булышлыҡ итеү.\nБылтыр беҙҙә яңы 39 ауыл хужалығы кооперативы барлыҡҡа килгән, әле иһә 103-кә еткән, ә уға тиклем 60 ҡына иҫәпләнгән. Был – илдә 12-се урын тигән һүҙ. Етеҙ үҫеште иҫәпкә алғанда, башҡортостандарҙың тәүге тиҫтә исемлегенә инеүенә, хатта лидерлыҡты бирмәүенә тамсы ла шик юҡ.\nХәйер, етәкселек был юҫыҡта эшмәкәрлеген дөрөҫ көйләгән. Ниәт-уйҙар йыл ярым элек үк башланғайны. Айырыуса үткән йылда хәрәкәт күҙәтелде, ә инде Ауыл хужалығы министрлығының, ниһайәт, уға ныҡлап тотоноуы хуплауға лайыҡ. Кооперацияла ифрат ҙур көстөң тупланыуын һис кенә лә оноторға ярамай.\n2017 йылда беҙҙең республиканың федераль программа нигеҙендә ауыл хужалығы кооперацияларын үҫтереү буйынса төбәк пилот исемлегенә индерелеүен күптәр хәтерләйҙер. Липецк һәм Пенза өлкәләренең тәжрибәһе өйрәнелгән, тышҡы эксперт булараҡ, Бөтә донъя банкы йәлеп ителгән. Бер төптән эш итеүгә ни етә! Яҡтар урындағы инициатива нигеҙендә төрлө проекттарҙы уңышлы башҡара. Башланғыс этапта ҡоролма йәки техника һатып алыу – шуға асыҡ миҫал. Башҡортостанда бер кооперативҡа өс миллион һумға хәтлем аҡса бүленә.\n– Быйыл программаға 300 тирәһе ауыл биләмәһен йәлеп итергә уйлайбыҙ, үҙ сиратында, 100 ауыл хужалығы ҡулланыусылар кооперативы төҙөләсәк, – тине Рөстәм Хәмитов. – Дәүләт ярҙамы тос ҡына – 300 миллион һум. Шәхси хужалыҡтар, крәҫтиән (фермер) хужалыҡтары, ауыл хужалығы ойошмалары, ҡыҫҡаһы, ойошҡандан һуң уларҙың һаны өс мең кешенән дә кәм булмаҫ. Шуныһы, кооперативтарҙың килеме дүрт тапҡырға артырға тейеш йәки бер миллиард һумдың сиген үтәсәк.\nКооперациялар аша ауыл ерендә яңы эш урындарының асылыуын, уның Ғаилә йылына ауаздаш булыуын да билдәләне республика етәксеһе.\nБашҡортостан Башлығы аңлатыуынса, иҡтисади яҡтан һөҙөмтә була икән, тимәк, ғаиләләр етеш йәшәр, аҡса артынан Себер тарафтарына ағылыу туҡталыр, айырылышыу осраҡтары кәмер. Бары тик иҡтисад, иҡтисади мөнәсәбәттәр аша ауылда халыҡтың көнитмешен яҡшыртыу зарур.\nҒаилә, хеҙмәт һәм халыҡты социаль яҡлау министры Ленара Иванованың һүҙҙәренә ҡарағанда, хәҙерге ваҡытта белгестәр социаль-демографик, миграцион һәм бүтән күрһәткестәрҙе асып һалған район һәм ҡалаларҙың ғаилә паспортын төҙөү менән мәшғүл. Һүҙ ҙә юҡ, документта ғаилә хәле асыҡтан-асыҡ күренәсәк.\nКиләсәктә ата-әсәләргә психологик ярҙам күрһәтеүҙе күҙ уңында тотҡан телефон хеҙмәте эшләй башлаясаҡ. Уны икенсе төрлө ышаныс телефоны тиһәң дә ярай. Шулай уҡ ғаилә өсөн махсус тариф булдырыу тураһында ла уй-ниәттәре бар министрлыҡтың. Төп бурыс – Ғаилә йылында ғаиләне нығытыу һәм бала тәрбиәләүҙә атай ролен күтәреү. Муниципалитеттарҙа Атай көнө билдәләнәсәк, ул 17 июнгә тәғәйенләнгән.\nМифтахетдин Аҡмулла исемендәге Башҡорт дәүләт педагогия университеты Ғаилә һәм балалыҡ институтының директоры Лена Хәйртдинова мәғариф һәм ата-әсә абруйын күтәреүгә йүнәлтелгән технологияларҙы үҫтереү мәсьәләләре буйынса телмәр тотто.\n– Беҙ ғаилә тикшеренеүҙәрен ғилми яҡтан тәьмин итеү темаһын күтәрергә тейешбеҙ, аналитика кәрәк! Ни өсөн республикабыҙҙа шул тиклем айырылышыу күп, ниңә тулы булмаған ғаиләләр арта, бына шуларҙы төшөнөргә ынтылайыҡ. Бөтә ошо күренештәрҙең социологик сәбәптәрен асыҡларға бурыслыбыҙ, шул саҡта ғына хәл-торошто төҙәтеү юлдарын таба аласаҡбыҙ, – тип Рөстәм Зәки улы ғаилә сәйәсәте проблемалары һәм мәсьәләләре буйынса юғары уҡыу йорттарына һәм гуманитар кафедраларға республикабыҙҙың Фәндәр академияһы менән берлектә социологик тикшеренеүҙәр ойошторорға ҡушты.\nРеспубликабыҙҙың Йәмәғәт палатаһы рәйесе Ольга Панчихина социаль йүнәлешкә йөҙ менән боролған коммерцияға ҡарамаған ойошмаларҙың проекттары менән таныштырҙы. Маҡсат – социаль етемлекте иҫкәртеү, әсәлекте һәм балалыҡты яҡлау, традицион ғаилә ҡиммәттәрен һаҡлау һәм пропагандалау, ғаилә мөнәсәбәттәрен нығытыу.\nБашҡортостан Хөкүмәте Премьер-министры урынбаҫары – ауыл хужалығы министры Илшат Фазрахманов билдәләүенсә, кооперативтарҙың эшмәкәрлеген йәнләндереү йәһәтенән Рәсәйҙең һәм сит илдәрҙең тәжрибәһе өйрәнелгән. Бынан тыш әүҙем ауылдарҙы асыҡлау маҡсатында анализ үткәрелгән. Ауыл хужалығы кооперативтарына берләшергә әҙер 304 ауылды исемлеккә индергәндәр.


Уңыш йыйыу осоро\n10 Август 2020, 13:43\nПомидор өлгөрә башлағас, ҡайһы бер баҡсасылар, эш бөттө, бары иң күңеллеһе – уңыш йыйыу ғына ҡалды, тип яңылыша. Томат ҡыуаҡтары емеш биреү өсөн күп көс һала, туҡлыҡлы матдәләр сарыф итә, шуға ла йәшелсәләр һаман да беҙҙең хәстәрҙе көтә. Яңы помидорҙар барлыҡҡа килеүҙән туҡтамаһын, иң һуңғылары ла матур булып өлгөрһөн өсөн нимә эшләргә?\nИюль уртаһында томатты һуңғы тапҡыр ашламалайҙар. Тик йәшел масса арттыра торған азотты түгел, емеш биреүгә ярҙам иткән фосфор һәм калий ашламалары кәрәк.\nҺыу һибеүҙән дә туҡтамайбыҙ. Был мәлдә япрағына тейҙермәй, төбөнә генә һибәбеҙ. Емеш бирә башлаған помидорға аҙнаһына бер-ике тапҡыр 4-5 литр һыу етә. Һыуҙы тамсылап һибеү системаһы булһа, бигерәк һәйбәт, әлбиттә. Сүп үләне үҫмәһен һәм дым кипмәһен өсөн мульчалаған булһағыҙ, һыуҙы һирәгерәк һибәһегеҙ инде.\nҺыу ғына түгел, һауа ла кәрәк томат тамырҙарына. Тик төбөн йомшартҡанда «артыҡ тырышып», тамырҙарына зыян килтереп ҡуймағыҙ.\nПомидор һаман да йәшел япраҡтарын үҫтереүҙән баш тартмай, шуға ла уны формалаштырыуҙы дауам итәбеҙ. Һарғая башлаған аҫҡы, ҙур япраҡтарынан, яңы барлыҡҡа килгән ботаҡтарынан арындырабыҙ. Томаттың көсө емешенә китһен, ҡыуаҡтар елләһен өсөн эшләйбеҙ быны.\nТәүге помидорҙарҙы тулыһынса өлгөрмәгән килеш (төҫөнә инә башлағанда уҡ) өҙөп алһағыҙ, ҡалғандары тиҙерәк етешер. Йылытмала түгел, асыҡ урында үҫкән помидорҙы ауырыуҙар эләкмәҫ борон алып ҡалыу өсөн дә яҡшы. Тағы ла: һауа температураһы төндә 5 градустан түбәнәйә башлаһа, уңышты йыйып алыу әмәлен күрергә кәрәк.\nТоматты ҡорола, иртәнге сәғәттә, ҡояшта тороп йылынмаҫ борон йыялар.\nЙәшел помидор эргәһенә банан һалһағыҙ, ул тиҙ ҡыҙарыр.\nУңышты йыйып алғас, үҫемлек ҡалдыҡтарын сығаралар, йылытманы дезинфекциялайҙар.\n400 грамм ҡоро хлорлы эзбизде 10 литр һыуҙа иретәләр. 3-4 сәғәт тотҡас, уны тупраҡҡа һибәләр, йылытманы эшкәртәләр. Ҡуйы һарҡындыһын да теплицаны эшкәртеү өсөн ҡулланырға мөмкин.\nКөҙ яҡынайған, төндәр һалҡынайған һайын фитофтороз, кладоспориоз һәм башҡа ауырыуҙар ҡотора башлай. Улар елләтелмәгән ҡыуаҡтарҙы айырыуса «ярата» икәнен онотмағыҙ.\nПомидорҙың башында эскә инеп торған таптар – үңәҙ (вершинная гниль) барлыҡҡа килеүҙә бәшмәктәр ҙә, бактериялар ҙа «ғәйепле» түгел. Был – үҫемлеккә кальций етмәү билдәһе. Ғәҙәттә, тупраҡта азоттың артыҡ күп булыуы, һыу етмәүе, һауа йылылығының киҫкен үҙгәреп тороуы быға сәбәп булып тора. Был саҡта кальций селитраһы ярҙамға килер. 1-2 ҡалаҡ кальций селитраһын 10 литр һыуҙа иретеп һибәбеҙ. Был иретмә 1 квадрат метрға етә.\nФитофтороз – ҡурҡыныс ауырыу. Үткән йылда томат был сир менән ауырыған булһа, әле билдәләре күренмәһә лә, иҫкәртеү маҡсатында эшкәртеү артыҡ булмаҫ. Емеш биргән осорҙа химик препараттар ҡулланыу ярамай. Ҡоротҡостарҙан, ауырыуҙарҙан халыҡ ысулдары яҡшыраҡ булыр.\n2 баш һарымһаҡты иҙәбеҙ (ит турағыстан үткәрәбеҙ) ҙә, 1 литр һыу һалып, тәүлек тотабыҙ. Шул шыйыҡсаны 10 литр һыуға һалып бутайбыҙ. Томаттың япраҡтарына һиптерәбеҙ. Был сара ваҡ аҡ ҡанатлы көйәнән (белокрылка), кебләнән (тля) ҡотолоу өсөн дә ярҙам итә.\n3 литр һыуға 1 литр эркет һыуын ҡойоп болғатабыҙ ҙа помидорҙың япраҡтарына һиптерәбеҙ. 10 көн аша, шулай уҡ ямғырҙан һуң ҡабатлайбыҙ.\nБиопрепараттарҙан фитоспорин яҡшы. Иң мөһиме – ауырыуҙың тәүге билдәләре күренә башлаһа, зарарланған япраҡтарын өҙөп юҡ итергә, ә томатты эшкәртә һалырға кәрәк икәнен онотмағыҙ.\nЯпраҡтарҙа һоро таптар (кладоспориоз) күренеү менән тупраҡҡа аҡһыл ғына алһыу төҫтәге марганцовка иретмәһе һибергә кәрәк. Уны көл төнәтмәһе менән аралаштырыу яҡшы.\n300 грамм көлдө 10 – 15 минут ҡайнатабыҙ. Һөҙөп, 10 литр һыуҙа иретәбеҙ. Ҡыуаҡтың төбөнә көл һибергә лә мөмкин.\nПомидорҙа ауырыуҙарҙы нисек иҫкәртергә?\nЙылытманы даими елләтегеҙ, томат үтә иҫкән елдән ҡурҡмай. Дымлылыҡ 70 проценттан артмаһын.\nУңышты йыйып алғас та үҫемлектең зарарланған өлөштәрен яндырығыҙ.\nПомидорҙы йыш ултыртмағыҙ – был йылытманы елләтеүгә кәртә булып тора.\nТоматты бер үк урынға ултыртырға тырышмағыҙ.\nОнтаҡ (мульча) һауала дымды кәметеү өсөн яҡшы.\nҺыуҙы көндөң тәүге яртыһында, һирәк, әммә күп итеп һибегеҙ.\nАуырыуҙарҙы башында уҡ күреп ҡалыр өсөн йышыраҡ ҡарап тороғоҙ.


Пенсия фондының БР буйынса бүлексәһе страховка взностары менән эш итеүгә әҙерләнә // Иҡтисад | новости башинформ.рф\nПенсия фондының БР буйынса бүлексәһе страховка взностары менән эш итеүгә әҙерләнә\n15:12, 21 декабря 2009 Иҡтисад\n2010 йылдан страховка взностары менән эш итеү һалым органдарынан Рәсәй Федерацияһы Пенсия фондына һәм Социаль страховкалау фондына күсә. Икенсе төрлө әйткәндә, страховка взностарын түләүҙе Рәсәй Пенсия фонды һәм Социаль страховкалау фонды контролгә аласаҡ. Пенсия фонды бер үк ваҡытта мотлаҡ пенсия һәм медицина страховкалауына страховка взностары күсерелеүенә контроллек итәсәк.\nБыл яңылыҡтар буйынса республика Профсоюздар йортонда үткән семинарҙа РФ Пенсия фонды Идараһы ағзаһы, Рәсәй Пенсия фондының республика бүлексәһе идарасыһы Фоат Хантимеров аңлатма бирҙе.\nПенсия фондына страховка взностарын күсереү тәртибе һәм түләүҙәр буйынса иҫәп-хисап документтары реквизиттары ла үҙгәртелә. Ойошмалар Пенсия фондына РФ Һаулыҡ һаҡлау һәм социаль үҫеш министрлығы тарафынан раҫланған формалар буйынса отчет бирергә тейеш буласаҡ. Фоат Хантимеров электрон документтар әйләнешенә күсергә кәрәклеген айырым билдәләп үтте. Бөгөн Рәсәй Пенсия фондының БР буйынса бүлексәһендә электрон документтар әйләнеше процедуралары ентекле эшләнгән, Рәсәй Федерацияһы Пенсия фондының страховка взностары менән эш итеү функцияларына әҙерлек бер ниндәй тотҡарлыҡһыҙ һәм аныҡ билдәләнгән ваҡытта бара.


Геморрагик биҙгәк – токсикоз, биҙгәк һәм геморрагик синдром – ҡан тамырҙарының ҡанһырауы менән характерлана.\nСысҡан биҙгәге вирусы кешегә һауалағы саң аша (инфекция йөрөтөүсе сысҡандарҙың кипкән тиҙәктәре саңы) бесән йыйғанда, баҡса йорттарын йыйыштырғанда һәм башҡа эштәр менән булғанда йоғоусан. Шулай уҡ ашағанда бысраҡ ҡулдар йәки ауырыу кимереүселәр аҙыҡ-түлеккә тейгән осраҡта аҙыҡтан да күсергә мөмкин. Геморрагик биҙгәктең билдәләре сирҙе йоҡторғандан һуң 2-45 көн үткәс беленә. Кешенең тән температураһы күтәрелә, хәлһеҙлек, баш әйләнеү, мускулдар һыҙлауы, тире аҫтына, эске органдарға ҡан һауыу күҙәтелә. Пациенттың нервы системаһы ҡаҡшауы, шок кисереүе һәм комаға китеүе мөмкин. Сирҙе асыҡлау өсөн ҡан һәм һейҙек анализдары алына. Диагноз ҡуйылғас, сирлене дауаханала табип күҙәтеүе аҫтында дауалайҙар. Ауырыу кешенән кешегә йоҡмай, шуға күрә, сирле кеше тирә-йүндәгеләргә хәүеф тыуҙырмай.\nАуыр эҙемтәләргә килтереүсе был сирҙе булдырмау өсөн түбәндәге ҡағиҙәләрҙе үтәргә кәрәк.\n1. Кеше йәшәгән урындарҙа кимереүселәргә ҡаршы төрлө ысулдар менән (ҡапҡан, ағыулы матдәләр) даими көрәш алып барырға.\n2. Аҙыҡ-түлекте ергә йәки сысҡандар йөрөрлөк башҡа урындарға ҡуймағыҙ.\n3. Сысҡандар кимергән аҙыҡты ашамағыҙ.\n4. Саң осоп торған эштәрҙе башҡарғанда (малға бесән, һалам һалғанда, утын бысҡанда һ.б. тын алыу юлдарын һаҡлау сараларын (респиратор, мамыҡ-марля битлектәр ҡулланыу) күрегеҙ.\n5. Сысҡандар йөрөгән урындарҙа бейәләй, бирсәткәләр кейеп эшләгеҙ.\n6. Эш барышында тәмәке тартмағыҙ, ҡулды йыумайынса ашамағыҙ. Геморрагик биҙгәк сире менән ауырыусыларҙың күбәйеүе 3-5 йылға бер була торған кимереүселәр һаны артыуына бәйле. Районда һуңғы тапҡыр бындай хәл 2014 йылда күҙәтелде. Ул ваҡытта был сир менән 77 кеше ауырыһа, быйыл көҙ ошо диагноз 14 кешегә ҡуйылды.\nҮҙәк район дауаханаһының инфекция табибы.


Эшсе һөнәрҙәр атласы - Юлдаш\nСуфиянова Фәүзиә Иҫеңә төшөр һуң булыр\nАльбина Насырова һүҙҙәре. Һин генә кәрәк - Рәмил Әсхәдуллин көйө - Хәкимов Илдар\nГөлназ Дауытова һүҙҙәре. Һөйөү ялҡыны - Гөлназ Закирова көйө - Хәлимова Рияна\nРәмил Туйсин көйө) Үҙем беләм (Туфан Миңнуллин һүҙҙәре - Шәйбәкова Гөлфиә\nЭшсе һөнәрҙәр атласы\nЭшсе һөнәрҙәр атласы https://bash.news/yuldash/4735_eshse-henerzer-atlasy\nСтудия ҡунағы – Өфө ҡалаһының халыҡты эш менән тәьмин итеү үҙәге инспекторы Гөлсибәр Батраева. Тапшырыуҙы Вадим Лаврентьев алып бара.\nҺуңғы йылдарҙа эшсе һөнәрҙәргә ихтыяж артҡандан-арта. Шулай ҙа мәктәпте тамамлағас сығарылыш уҡыусылары һөнәри лицей йәки училищеларға түгел, ә тура юғары уҡыу йорттарына юл тота. Бөгөн вуздарҙы тамамлап, эшһеҙ йөрөгән юристар, бухгалтерҙар, иҡтисадсылар, уҡытыусыларҙы аҙым һайын осратырға мөмкин. Уларҙың күбеһе Себер тарафтарына юлланырға мәжбүр. Ә республикала эшселәр етешмәй. Бөгөн хеҙмәт баҙарында ниндәй һөнәрҙәргә ихтыяж күберәк? Эшсе һөнәренең абруйын нисек күтәрергә?\n- Бөгөн Республикала хеҙмәт баҙарында күберәк эшсе һөнәр эйәләре талап ителә. Вакансиялар банкын асып ҡараһаҡ, унда водитель, арматурасы, иретеп йәбештереүсе, ташсы, бетонсы, маляр кәрәк. Эш хаҡы ла аҙ түгел. Мәҫәлән, водитедгә 25 мең һум, малярға 19 мең һум, һатыусыға 20 мең һум түләргә вәғәҙәләйҙәр.\nӨфө ҡалаһының халыҡты эш менән тәьмин итеү үҙәгенә килеүселәр Мәскәү йәки Себерҙәге предприятие-ойошмаларға эшкә урынлаша ала. Бының өсөн скайп аша әңгәмәлешеү ойошторола. Кандидаттарға алыҫҡа йөрөргә кәрәкмәй. Ведомство ышаныслы һәм һыналған эш биреүселәр менән генә килешеү төҙөй. Хеҙмәт биржаһында һәр кесаҙна вакансиялар йәрминкәһе үтә.\nӨфө ҡалаһының халыҡты эш менән тәьмин итеү үҙәгендә һөнәри йүнәлеш һайларға ярҙам итәләр. Профориентация буйынса тестар үткәрелә, психологтар эшләй. Шулай уҡ юристарға мөрәжәғәт итергә була. Хеҙмәттәр түләүһеҙ күрһәтелә.\nЙәйге осорҙа үҫмерҙәр ваҡытлыса эшкә урынлаша ала. Бының өсөн ата-әсәнең һәм мәктәптең рәхсәте кәрәк. Бәлиғ булмағандар өсөн тулы булмаған эш көнө ҡаралған.\nӨфө ҡалаһының халыҡты эш менән тәьмин итеү үҙәгенең адресы:\nИбраһимов бульвары, 47/1\nБәйләнеш телефоны: (347) 251-51-55.


Кешенең матурлығы – эшенә ҡарап » «Йәшлек» гәзите | Газета «Йәшлек»\nГазета "Йәшлек" » Махсус биттәр » Кешенең матурлығы – эшенә ҡарап\n01.02.2019 Кешенең матурлығы – эшенә ҡарап\nЕтеш тормошта йәшәүсе Миңһылыу һәм Азамат Абдуллиндар ғаиләһе рухи байлыҡҡа ла ынтыла\nСәйетбаба ауылының яңы биҫтәһендә йәшәүсе Абдуллиндарҙың ялт итеп торған донъяһына барып инеү менән күңел дә нурланып һәм яҡтырып киткәндәй булды. Өҫтәүенә, йорт хужаһы һәм уның тормош иптәше лә алсаҡ, асыҡ йөҙлө кешеләр булып сыҡты.\n– Бай тарихлы ошо ауылда тыуып үҫкән егетмен, – тип таныштырҙы үҙе менән Азамат Рәфит улы. – Әрменән ҡайтҡас, күп йылдар үҙебеҙҙәге “Еҙем” лесничествоһында эшләнем. Ләкин үҙгәрештәр заманында урман хужалығы идараһы ла баҙар тулҡынына ҡаршы тора алманы. Байтаҡ кеше эшһеҙ ҡалды. Ә беҙгә ғаиләнең именлеген тәьмин итергә, балаларҙы үҫтерергә һәм уҡытырға кәрәк ине. Мин дә, ҡайһы бер ауыл егеттәре кеүек, тәүәккәлләп, Себергә йөрөп эшләй башланым. Шулай “вахтовик”ка әйләнеүемә инде 13 йыл тулды. Ямал-Ненец автономиялы округында урынлашҡан Губкинск тигән ҡалалағы коммуналь предприятиела эшләйем. Унда беҙ технологик йыһаздарҙы көйләйбеҙ, кәрәк икән – ремонтлайбыҙ. Былай ул эш оҡшай. Ул яҡтарҙа, әлбиттә, тәбиғәт шарттары ҡырыҫыраҡ. Шуға башта ҡыйыныраҡ булды, аҙаҡ инде ундағы климатҡа ла күнектек. Себерҙә вахта бер ай дауам итә. Шуныһы һәйбәт, эшләгән урында тулы социаль пакет менән файҙаланабыҙ, юл хаҡын да предприятие түләй. Әле ул ойошмаға ауылдан өс кеше йөрөп эшләйбеҙ. Квалификациябыҙ яҡшы булғас, хеҙмәт хаҡына ла зарланырға урын юҡ. Айына 70 мең һумдан ҡалмайбыҙ. Себерҙәге стажымды 15 йылға еткерһәм, хаҡлы ялға төньяҡ коэффициенты менән сығырмын, тимен. Шул өмөтләндерә, пенсия реформаһына ҡағылышлы яңы закон проектында Себерҙә эшләүсе кешеләрҙең социаль льготаларын һаҡлап ҡалыу хаҡында әйтелә. Ул саҡта мин тағы өс йылдан вахтаға йөрөүемде туҡтатып, 55 йәшемдә пенсияға сығыр инем.\nЭйе, барыбер ауыл кешеһенә ай аша алыҫ төньяҡҡа юлланыу, йәғни ярты ғүмерен шунда үткәреү еңелдән түгелдер. Тел төбөнән аңлашылыуынса, инде ир уртаһын үткән Азамат Рәфит улының күңелен шул тынысландыра – тылы ныҡлы һәм ышаныслы. Ҡатыны Миңһылыу Муса ҡыҙы ла уның үҙе кеүек егәрле һәм булдыҡлы.\n– Мин 11-ҙән һуң бухгалтерҙар курсын тамамланым. Аҙаҡ Стәрлетамаҡ мәҙәни-ағартыу техникумына ингәйнем, тик уҡыуымды тамамлап булманы, – тип үҙенең хәтирәләр йомғағын тағатты хужабикә. – Азамат менән бергә тормош ҡороуыбыҙға – 21 йыл. Өйләнешкәндә техникумда уҡый башлағайным. Бер йылдан һуң беренсе балабыҙ – улыбыҙ Азат донъяға ауазын һалды. Әсә булыу бәхетенәндер инде, уҡыуымды ситкә ҡуйып торҙом. Әммә ижтимағи тормош һуңынан барыбер мине үҙенә тартты. 15 йылға яҡын инде ауылыбыҙҙағы мәҙәниәт йортонда эшләйем. Сөнки үҙемде һүҙ оҫтаһы булараҡ танытырға өлгөргәйнем. Ауылыбыҙ бай мәҙәни тормош менән йәшәй, тип әйтергә мөмкин. Заманса мәҙәниәт йортонда үҙешмәкәр сәнғәтте үҫтереү өсөн шарттар ҙа яҡшы. Беҙҙә күп түңәрәк эшләй. “Асанай” халыҡ фольклор ансамбле яңы ижади үрҙәрен яулай. Был коллектив күп бәйгелә райондың данын яҡлап сығыш яһай. Һарытауҙа үткәрелгән һабантуй байрамына ла барып ҡайтты. Үҙем “Байыҡ” телевизион конкурсында беренсе урын алған “Мырҙаҡай” ансамблендә лә бейенем. Ауылда күп концерттарҙы үҙем алып барам. “Йөрәк һүҙе” бәйгеһе ойошторҙоҡ. Унда балаларым менән бергә һүҙ оҫталығын күрһәттек. Миңә беренсе урын бирһәләр, улым Булат “Өмөт” номинацияһында приз яуланы. Ҡыҙым Аҡйондоҙ ҙа тасуири уҡыуҙа өсөнсө урын алып ҡыуанды. Быйыл район кимәлендәге “Оҙон көй” бәйгеһе лә Сәйетбабала үтте. Ҡыҫҡаһы, мәҙәниәт йорто гөр килеп тора. Ундағы коллективыбыҙ ҙа татыу. Халыҡ араһынан яңы таланттарҙы табып, үҙешмәкәр сәнғәтте үҫтерергә, үҙебеҙҙең традицияларҙы байытырға тырышабыҙ.\nБеҙ килгәндә Абдуллиндар оло улдары Азатты әрме хеҙмәтенән ҡаршы алырға йыйына ине. Әрме сафына алынғанға тиклем уңған егет колледжда уҡып, электрик һөнәрен алып сыҡҡан. “Атаһына оҡшап, ул да булдыҡлы, шуға был тормошта үҙ урынын табасағына ышанысыбыҙ ҙур. Артабан уҡыуын дауам итергә лә уйы бар. Ҡалала эшләргә теләһә лә, фатихабыҙҙы бирәсәкбеҙ”, – ти тулҡынланыуын йәшерә алмаған әсәй кеше.\nУлдары Булат 9-сы синыфты тамамлаған. Ул бәләкәйҙән спорт менән дуҫ, бөгөн мәктәптә иң көслө еңел атлеттарҙан һанала. ГТО-ны алтын билдәгә тапшырған. Әсәһе телгә алыуынса, ғаиләлә Булат – атаһының уң ҡулы, ул өйҙә булмағанда хужалыҡ эштәрендә уны алмаштыра. Бигерәк тә ҡышын мал ҡарауҙа төп хәстәрлекте үҙ иңенә алырға күнеккән. Миңһылыу Муса ҡыҙы инде улының уҡыуҙа ла, өйҙә лә һынатмауына, эш һөйөүсән булып үҫеүенә ҡыуанып бөтә алмай.\nҠыҙҙары Аҡйондоҙ ҙа яҡындарының исеменә тап төшөрмәй. 3-сө синыфта белем ала. Мәктәптә айырыуса математика, рус теле фәндәрен яратып уҡый. Әсәһенә оҡшап, Аҡйондоҙҙоң үҙешмәкәр сәнғәттә лә һәләте асылған. Ул бейергә лә, йырларға ла әүәҫ. “Асанай” фольклор ансамбле составында Стәрлетамаҡта үткәрелгән “Ашҡаҙар таңдары” фестивалендә лә ҡатнашҡан. Күңеленән йыр-моң урғылған талантлы ҡыҙҙы унда Маҡтау ҡағыҙы менән бүләкләгәндәр.\nШуны әйтке килә, матур ғаиләлә балаларҙың һәләтен үҫтереү, ижади мөмкинлектәрен киңәйтеү өсөн бөтә шарттар ҙа бар. Тырышлығы һәм уңғанлығы менән алдырған Абдуллиндар етеш тормошта йәшәй. Шәхси хужалыҡтарында ишле мал аҫрайҙар. Әлеге көндә хужабикә ике һыйыр һауа. Көтөүгә һәүкәш һәм башмаҡтар менән бергә 20 баш ваҡ мал да ҡыуалар.\n– Хәҙер бит сабынлыҡ яғынан иркен. Бесәнде лә техника ярҙамында ғына әҙерләйбеҙ, – ти хужа. – Өс гектарҙан ашыу пай ере лә бар беҙҙең. Тик ул рәсмиләштерелмәгән, кадастр иҫәбенә ҡуйылмаған. Шул хаҡта башҡа пайсылар ҙа һүҙ ҡуҙғатып ҡараны, ләкин һаман да ерҙең ысын хужаларына әйләнеп китә алмайбыҙ. Ғөмүмән, сөм ҡара тупраҡлы ерҙәрҙең эшкәртелмәй ятыуы, ташландыҡҡа әүерелеүе күңелде әрнетә. Ауылда, ҙурмы-бәләкәйме, бер генә ауыл хужалығы предприятиеһының да булмауы бәкәлгә ныҡ һуға.\nБындай шарттарҙа инде ауылдың иҡтисади йөҙөн тик шәхси хужалыҡтар ғына билдәләй. Абдуллиндар ғаиләһен дә ана шундайҙар рәтенә индерергә була. Хәҙерге заманға ҡулайлашып, матур донъя көтөүе менән улар йәшәгән төйәктәренең йәмен һәм ҡотон үҫтерә. Шуныһы тағы иғтибарға лайыҡ: мәҙәни тормоштоң уртаһында ҡайнап йәшәү уларға рухи байлыҡҡа эйә булыуҙа ла этәргес көс бирә.


Ташҡынға әҙер бул! | ГТРК «Башкортостан» — Новости Уфы и РБ\n12 апреля 2021 — 12:50 ГТРК «Башкортостан»\nАпрель айының йылы көндәргә йомарт һауа торошо ташҡынға бәйле фараздарҙы үҙгәртеүе ихтимал. Синоптиктар быйыл һыу запасы норманан артмай тиһәләр ҙә кинәт ирегән ҡар һыуҙары байтаҡ ҡатмарлыҡтар тыуҙыра. Үткән аҙна башында уҡ Ишембай, Ғафури райондарында ауыл урамдарын, ихаталарҙы һыу баҫҡайны. Был видеояҙмалар интернет селтәрендә таралғас тейешле хеҙмәттәр тиҙ арала һыу юлдарын таҙартҡан. Аҙна аҙағына көндәр тағы ла йылытты. Һыу ташыу осраҡтары булһа тиҙ арала ҡотҡарыу хеҙмәттәренә хәбәр итергә мөмкин. Берҙәм телефон һандыра 112. Республика буйынса быйыл 230 биләмәлә 11 мең йортто һыу баҫыу ихтималлығы бар. Күҙаллауҙар һауа торошона бәйле фараздарҙың иң көтөлмәгән сценарийына ярашлы төҙөлгән.


Фәйзи Ғәскәров исемендәге халыҡ бейеүҙәре ансамблен яңы етәксе менән таныштырҙылар // Мәҙәниәт | новости башинформ.рф\n12:33, 13 июня 2019 Мәҙәниәт\nӨФӨ, 2019 йыл, 13 июнь. /«Башинформ» мәғлүмәт агентлығы, Ләйлә Аралбаева/.\nФәйзи Ғәскәров исемендәге дәүләт академия халыҡ бейеүҙәре ансамблен яңы етәксе менән таныштырҙылар. Данлы коллективтың директоры вазифаһын Алмаз Сәйетов башҡара.\nАлмаз Рәсих улы Сәйетов — Башҡортостандың атҡаҙанған мәҙәниәт хеҙмәткәре. 1966 йылда тыуған, 1991 йылда Өфө дәүләт сәнғәт институтының театр факультетын тамамлаған. Быға тиклем Башҡорт дәүләт ҡурсаҡ театрын, Мәжит Ғафури исемендәге Башҡорт драма театрын һәм «Башҡортостан» дәүләт концерт залын етәкләгән.\nФәйзи Ғәскәров исемендәге дәүләт академия халыҡ бейеүҙәре ансамбле — республиканың төп концерт коллективы. 1939 йылда башҡорт халыҡ бейеүе белгесе, уны пропагандалаусы, һәләтле бейеүсе Фәйзи Әҙеһәм улы Ғәскәровтың башланғысы менән ойошторолған. Ансамбль Рәсәй Федерацияһының профессиональ хореография сәнғәте лидерҙарының береһе булып тора.


Башҡортостанда күпме ир-егет бар, ә ҡатын-ҡыҙҙар күпме? Ҡала һәм ауыл кешеһе һуң? Республикала йәшәүселәрҙең белем кимәле ниндәй? Улар ниндәй шарттарҙа йәшәй? Ошо һәм башҡа төрлө һорауҙарға илебеҙҙә көҙгөһөн - 2010 йылдың 14-нән 25 октябренә тиклем үтәсәк Бөтә Рәсәй халыҡ иҫәбен алыу яуап бирәсәк.\nБашҡортостанда был күләмле иҫәпләү сараһына әҙерлектең нисек алып барылыуы хаҡында Республика Йортонда һүҙ барҙы.\nДәүләт статистикаһы федераль хеҙмәтенең БР буйынса территориаль органы (Башҡортостанстат) етәксеһе Әкрәм Ғәниевтың билдәләүенсә, был мөһим сараға әҙерлек әллә ҡасан уҡ башланған һәм был ваҡытҡа тиклем ярайһы ҙур эштәр башҡарылған.\nМиҫал өсөн, яҡынса төбәк халҡы иҫәбен алыу үткәрелгән. Бөгөн Башҡортостанда даими рәүештә 4,035 миллион халыҡ йәшәй - был ябыҡ структураларҙа: иркенән мәхрүм итеү урындарында, хәрби частарҙа булғандарҙы һәм башҡаларҙы иҫәпкә алмағанда. Был контингенттың дөйөм һаны 30 меңдән ашыу тип иҫәпләнә.\nӘҙерлек этабында шулай уҡ торама пункттар һәм йорттарҙың исемлеге лә әҙерләнгән. Уның һөҙөмтәһендә 1,66 миллион торлаҡ бина урынлашҡан 700 мең объект базаға индерелгән. Асыҡлап китәбеҙ, халыҡ иҫәбен алыуҙа "үлсәү берәмеге" тип йорт хужалығы алынған, был бер йәки бер нисә кешенең уртаҡ хужалығы - фатир, шәхси йорт, ятаҡтағы бүлмә булырға мөмкин.\nХалыҡ иҫәбен алыу ваҡытында һәр пунктты бер нисә участкаға бүлеп ҡарайҙар. Башҡортостанда 632 иҫәп алыу, 2528 инструкторлыҡ һәм 10105 учет участкалары эшләйәсәк.\nБашҡортостанстат етәксеһе халыҡ иҫәбен алыуға йәлеп ителәсәк кешеләрҙе һайлап алыу һәм уҡытыуҙы тәү сираттағы мәсьәлә тип билдәләне. Башҡортостанлыларҙың дүрт миллионлы армияһын иҫәпкә алыу эше менән 18 меңгә яҡын иҫәпсе шөғөлләнәсәк. Норматив буйынса бер иҫәпсегә 400 кеше тураһында мәғлүмәт йыйыу кәрәклеген иҫәпкә алғанда, шуның яртыһы - өй буйынса йөрөп, халыҡ иҫәбен алырға тейешле кеше буласаҡ.\nСтатистика органдары һәм социаль хеҙмәт белгестәренән тыш, ғәҙәттәгесә башҡа иҫәпселәрҙе студенттарҙан, уҡытыусы, пенсионер, хужабикәләрҙән, шулай уҡ эшһеҙҙәрҙән һайлап ҡуясаҡтар. Эш башланғанға ҡәҙәр улар әҙерлек үтәсәк һәм хеҙмәт килешеүе төҙөйәсәк, ә халыҡ иҫәбен алыу тамамланғас, иҫәпселәрҙең барыһы ла хеҙмәт хаҡы аласаҡ.\nАлда бик ҙур күләмдәге эш көтә. Иҫәпсе бурысы - үҙенең участкаһында һәр йортҡа, һәр фатирға инеп, унда йәшәгән һәр кешегә анкета тултырыу. Әкрәм Ғәниев әйтеүенсә, иҫәп ҡағыҙҙары бланкыһы формаһы ла раҫланған. Улар төҫлө ҡағыҙҙа баҫыласаҡ һәм ялған документ эшләүҙән һаҡлаусы элементтарға эйә буласаҡ. Һорауҙар йыйылмаһы өс бүлектән тора: тәүҙә шәхси анкета, торлаҡҡа анкета һәм өсөнсөһө - РФ территорияһында йәшәгән сит ил гражданына анкета. Респонденттарға белеме, нисә тел белеүҙәре, милләте, ғаилә хәле, матди килем сығанаҡтары һәм башҡалар тураһында һорауҙар тәҡдим ителәсәк. Сит ил граждандарынан Рәсәйгә килеү маҡсатын һәм илдә күпме ваҡыт йәшәүен һораясаҡтар. Торлаҡҡа анкетала йорттоң ҡасан, ниндәй материалдан төҙөлөүенә һәм санитар-гигиена шарттарына тап килеүе тураһындағы һорауҙарға яуап бирергә кәрәк буласаҡ.\nУҙған халыҡ иҫәбен алыу практикаһынан күренеүенсә, иҫәпселәр урынына йортҡа мутлашыусыларҙың килеүе лә бар. Ҡараҡтарға йүнәлтеүсе, күрһәтеүсе ролен үтәгән, үҙҙәре лә ҡиммәтле әйберҙәрҙе урлаған йәки иҫәп алыуға аҡса алған осраҡтар билдәле.\nАферистар ҡулына төшмәҫ өсөн, хәүефһеҙлек йәһәтенән, һеҙгә түбәндәгеләргә иғтибар итеү мотлаҡ:\n- халыҡ иҫәбен алыу бушлай үткәрелә: бланк, иҫәпселәр фондына йәки башҡа нәмәгә аҡса һорағандарҙы өйҙән ҡыуығыҙ,\n- ҡунаҡтан паспорт йәки танытмаһын һорағыҙ: рәсми теркәлгән һәр иҫәпсегә "корочка" тапшырыласаҡ,\n- ысын иҫәпсегә анкета тултырыуға ун минут тирәһе ваҡыт кәрәк.\nӘгәр йортоғоҙға мутлашыусы инеүенә етди нигеҙ булһа, милицияға хәбәр итегеҙ.\nХәйер, иҫәпсенең һеҙгә килеүен көтмәйенсә, участкағыҙға үҙегеҙ ҙә бара алаһығыҙ, унда ла анкета тултырырға мөмкин.\nИҫәпселәрҙең үҙҙәренең дә эш башҡарғанда төрлө йыйынлыҡтарға осрауы бар. Ошо сәбәпле Әкрәм Ғәниев етәкселәргә урамдарҙы тейешенсә яҡтыртыуға, эйәһеҙ, берәҙәк эттәрҙе ауларға һәм башҡа һорауҙарға иғтибар итергә, йәнә йорттарға - һандар яҙылған, урамдарға исеме яҙылған таҡталар ҡуйырға, персоналды бина, транспорт һәм бәйләнеш менән тәьмин итергә ҡушты.\nТағы ла бер мөһим мәсьәлә бар - кәрәкле материал һәм инструментарийҙы алып барыу һәм һаҡлауҙы ойоштороу. Миҫал өсөн, бынан алдағы халыҡ иҫәбен алыуҙа бланктарҙың үҙҙәре генә 60 тонна тартҡан! Йәнә иҫәпселәр портфеле, канцелярия кәрәк-ярағы, танытмалар һәм башҡаһы...\nИҫегеҙгә төшөрәбеҙ, һуңғы тапҡыр Бөтә Рәсәй халыҡ иҫәбен алыу 2002 йылда үткәрелгәйне. Норматив буйынса бындай сараны дәүләт ун йылға бер тапҡырҙан һирәгерәк үткәрергә тейеш түгел. Рәсәйҙә тәүге тапҡыр халыҡ иҫәбен алыу 1897 йылда, һуңынан 1926 йылда, 1937,1939, 1959, 1970, 1979, 1989 һәм 2002 йылдарҙа үткән.\nБыйылғы иҫәп алыуҙы иҡтисади көрсөк арҡаһында 2013 йылға ҡалдырырға йыйынғайнылар, уны үткәреү срогы ахырҙа үҙгәрешһеҙ ҡалдырылды. Матди ауырлыҡтарға ҡарамаҫтан, дәүләт уны үткәреүгә 2010 йылда ҙур сумма - 10 миллиард һумдан ашыу аҡса бүлергә ҡарар иткән. Сағыштырыу өсөн, 2002 йылда иҫәп алыуға бюджет сығымдары ике тапҡырға кәмерәк булып, 4,8 миллиард һум тәшкил иткән.\nБашҡортостанстат етәксеһе әйтеүенсә, хеҙмәткәрҙәрҙең эш хаҡын да иҫәпкә алып, республикаға тейешлеһенән 30 процент матди сара быйылғы йылда бүленәсәк, халыҡ иҫәбен алыуға ысынбарлыҡта киткән сығымдарҙы иҫәпкә алып, ҡалған өлөшө 2011 йылда ҡайтарыласаҡ.\nБөтә Рәсәй халыҡ иҫәбен алыуға 2012 йылда йомғаҡтар яһала, ә һуңғы һөҙөмтәләр халыҡҡа 2013 йылда ғына билдәле буласаҡ. Халыҡ иҫәбен алыу мәғлүмәттәре дәүләткә, насарлыҡтары, өмөттәре менән бергә, хәҙерге Рәсәй йәмғиәтенең социаль портретын күрергә ярҙам итәсәк. Ә башҡа төрлө юл менән өҫтөнлөклө мәсьәләләрҙе, мөһим һорауҙарҙы хәл итеү алымдарын дөрөҫ билдәләү мөмкин түгел.\nБелешмә: 2002 йылғы халыҡ иҫәбен алыу мәғлүмәте буйынса, Башҡортостанда даими йәшәүсе халыҡ иҫәбе 4,1 миллион булған. Ауыл халҡына ҡарағанда ҡала кешеләре күберәк: 36 һәм 64 процент. Ирҙәргә ҡарағанда ҡатын-ҡыҙҙар күберәк: бер мең ир-атҡа 1134 гүзәл зат тура килә. Эшкә яраҡлы бер мең кешегә 683 эшкә яраҡһыҙы тура килә. Республика халҡының уртаса ғүмер оҙонлоғо - ҡатын-ҡыҙҙарҙа 38,4 йәш, ирҙәрҙә 36,4 йәш. 16 йәштән үткән 65,4 процент ир-ат һәм 55,5 процент ҡатын-ҡыҙ никахта иҫәпләнгән. Тол ирҙәр - 3,2, тол ҡатындар - 17,7 процент. Айырылғандар араһында ҡатындар - 8,9 процент, ирҙәр - 6,2. 386 мең башҡортостанлылар юғары белемле булған.\nФото www. gubernsk.com.ua сайтынан.


Байрамдарҙа өҫтәмә поездарҙа 50 процентлы ташламалар иғлан ителгән // Иҡтисад | новости башинформ.рф\nБайрамдарҙа өҫтәмә поездарҙа 50 процентлы ташламалар иғлан ителгән\n16:25, 29 декабря 2009 Иҡтисад\nКуйбышев тимер юлы Яңы йыл байрамдары һәм ҡышҡы каникул ваҡытына өҫтәмә поездарҙың купе вагондарында йөрөүгә 50 процентлы ташламалар билдәләй.\nКуйбышев тимер юлының йәмәғәтселек менән бәйләнештәр хеҙмәтенән хәбәр итеүҙәренсә, 23 декабрҙән алып киләһе йылдың 13 ғинуарына тиклем алыҫҡа йөрөүсе поездарҙың купе вагондарында ярты хаҡҡа сәйәхәткә сығырға мөмкин.\nШулай итеп, ташламаны иҫәпкә алғанда, купе һәм СВ вагондарына билет хаҡы плацкарт вагондағына тиңләшә.\nКуйбышев магистраленең Башҡортостан бүлегенә килгәндә иһә, ташламалар менән 123-сө, 239-сы һанлы “Өфө — Мәскәү”, 240-сы, 356-сы һанлы “Мәскәү — Өфө” өҫтәмә поездарында ҡулланырға була.\nТашламалы билетты тимер юл кассаларында, шулай уҡ интернет аша ла һатып алырға мөмкин.


Беҙҙең проекттар Милләтебеҙ ынйылары - Әлшәй ағинәйҙәре... 22.02.2017 Республикабыҙҙа ағинәйҙәр - иң әүҙем йәмәғәт ойошмаһы. Улар башланғысы менән ауылдарҙа төрлө сара, осрашыуҙар үтә, халҡыбыҙҙың онотола барған йолалары тергеҙелә, халыҡ кәсебе менән ҡыҙыҡһыныусылар арта. Илдең ҡотон һаҡлаусы ағинәйҙәр ауылға бәрәкәт, ырыҫ өҫтәү ниәтендә янып йәшәй. “Атайсал” тапшырыуында Әлшәй районының ағинәйҙәр эшмәкәрлеге аша төбәктәге ауылдар йәшәйеше менән танышырбыҙ. Тулырак Сит илдә йәшәүсе милләтәштәребеҙ тормошо 01.02.2017 Үзбәкстанда беҙҙең көслө рухлы, “милләтем, телем” тип янып йәшәгән милләтәштәребеҙ көн итә. Уларҙың йәшәйеше менән яҡындан таныша барған һайын һоҡланып ҡуяһың. “Юлдаш” радиоһы ҡан-ҡәрҙәштәребеҙ менән күптән тығыҙ бәйләнеш булдырған. Әхмәтзәки Вәлиди исемендәге Башҡорт милли-мәҙәни үҙәге рәйесе урынбаҫары Рәлиә Ҡәрипова урындағы йәшәйеш, уңыш-ҡаҙаныштар, яңылыҡтар менән даими таныштыра килә. Бына был юлы ла "Атайсал" сығарылышында Рә... Тулырак Бүздәк районы хужалыҡтарында мал ҡышлатыу барышы. 17.01.2017 Фермер хужалыҡтары Бүздәк районы иҡдисадына тос өлөш индерә. Шул уҡ ваҡытта улар төбәктә мөһим социаль роль дә уйнай – халыҡты эш менән тәьмин итә, урындағы билмәләргә, мәктәптәргә ҡулдарынан килгәнсә ярҙам ҡулы һуҙа. Фрунзе исемендәге колхоз 2005 йылда бөлгөнлөккә тарығас, ошо хужалыҡтың Яҡуп ауыл бригадиры Зөлфәт Камалов фермер хужалығын ойоштороп, хужалыҡ фермаһын үҙенә ала.\nТулырак Мәҙәниәт –ул йәшәүгә илһам биреүсе мөхит... 11.01.2017 Донъя, илдәге хәлдәр, башҡа һыймаҫ ҡанундар, эскелек һәм эшһеҙлек арҡаһында элегерәк туйындырыусы һәм кейендереүсе һаналған ауыл бөлөп бара. Шулай ҙа тормош ауырлығына бирешмәй, тыуған ерендә атай-олатай нигеҙен ҡоротмай, һәүетемсә донъя көткәндәр ҙә юҡ түгел?! Саҡмағош районы Аблай ауыл халҡының көнитмеше менән “Атайсал” сығарылышында танышырбыҙ. Тулырак Салауат районы халҡының көнитмеше 21.12.2016 Урындағы үҙидара – халыҡҡа иң яҡын торған власть, ә биләмә башлығы – ауылдағы йәшәйеш, көндәлек тормоштағы мәсьәләләрҙе хәл итеү, ярҙам күрһәтеү өсөн яуап биргән вазифалы кеше. Халыҡтың бар йомошо – улар иңендә. Һыу, юл, йылылыҡ, урамдарҙы яҡтыртыу, таҙартыу, сүплектәрҙе тотоу, зыяраттарҙы тәртипкә килтереү кеүек мәсьәләләр ҙә ауыл биләмәһе рәйесенә йөкмәтелгән. Күптән түгел халыҡ мәнфәғәтен яҡлаусылар - Салауат районының Арҡауыл, Малая... Тулырак Муциапаль ойошторолоштарҙың 6-сы йыйынын ҡаршылап 07.12.2016 Ике йыл элек Нуриман районының Красный Ключ ауылында бығаса төбәктә генә түгел, тирә-яҡ райондарҙа ла һирәк осраған мағәриф комплексы сафҡа инде. 3 ҡатлы бина архитектураһы менән йыраҡтан иғтибарҙы үҙенә йәлеп итеп тора. Был уҡыу йорто киң коридорҙары, бейек түшәмдәре менән генә түгел, ә ҙур тамаша, спорт залдары, бай китапханаһы һәм иркен ашханаһы менән айрылып тора. Уның төҙөлөшөнә 300 миллион һумдан ашыу аҡса тотонолған. Мәктәптә әле 321 ба... Тулырак Кинйә Арыҫланов исемендәге башҡорт халыҡ фольклор ансамбле 20.11.2016 Урал тауының көньяғында урынлашҡан Күмертау халҡы эшкә бик уңған, тормошта әүҙем, донъя көтөргә ихлас. Шуға ла ҡаланың үҫеше, уның киләсәге тураһында һөйләгәндә мәҙәни сараларҙы ла ситкә ҡуйып булмай. Башҡа төбәктәрҙәге кеүек Күмертауҙа ла ял итә беләләр, мәҙәни-ижади эшмәкәрлекте ойоштороу өсөн шарттар ҙә етерлек. “Атайсал” сығаралышында күп милләтле ҡалала уңышлы эшләгән Кинйә Арыҫланов исемендәге башҡорт халыҡ фольклор а... Тулырак Аҡ яулыҡлы, аҡ күңелле инәйҙәр... 02.11.2016 Йәш быуынды тәрбиәләү йәһәтенән ағинәйҙәрҙең роле баһалап бөткөһөҙ: өләсәй кәңәше, олатай тәрбиәһе, сәсән һүҙе, ағинәйҙәр нәсихәте һәр урында әйтелер, уларҙың һүҙенә ҡолаҡ һалыныр булған. Әхлаҡ тәрбиәһен, милләтте үҫтереүҙе төп маҡсат итеп ҡуйған Хәйбулла ағинәйҙәр ойошмаһы күптәргә өлгө булырлыҡ. Йолаларын онотмаған, уны ҡәҙерләп һаҡлаған рухлы халыҡ менән “Атайсал” сығарылышында танышырһығыҙ. Тулырак Сермәндәр менән осрашыу. 12.10.2016 “Юлдаш” радиоһы коллективының сираттағы эш сәфәре Белорет районының ҙур һәм боронғо ауылдарының береһе Сермәнгә илтте. Ауыл мәҙәниәт йорто алдында беҙҙе ихлас, дәртле йыр-моң менән “Хәтирә” ансамбле ҡаршы алды. Маҡсатыбыҙ Иҙел башы төбәгендәге тыңлаусыларыбыҙ менән осрашып, хәл-әхүәл белешеү һәм, әлбиттә, радио үткәргән бәйгелә еңеүсе ғаилә Солтан һәм Зифа Сиражетдиновтарҙы тәбрикләү ине. Ошо төбәктән әҙерләнгән тапшырыу менән "Атайсал... Тулырак Ҡорбанғәлиевтар ойошторған фәнни-дини кәңәшмә 05.10.2016 Үҙ быуынын белгән кеше ата-бабаларының йолаһын, изге юлын дауам итә. “Атайсал” сығарылышында шундай милләтәштәребеҙ - Силәбе өлкәһендәге рухлы, үҙ тарихына битараф булмаған Ҡорбанғәлиевтар нәҫеле менән танышырһығыҙ.\nТулырак Ауырғазы районы Үтәймулла ауылы уңғандары 28.09.2016 Йүнселдәр ниндәй генә кәсепкә тотонмай шул! Үҙ ихатаһында арымай-талмай эшләп, етештергән аҙыҡ-түлектең артҡанын һатып, ғаиләһен бар яҡлап тәьмин итерлек килем туплап йәшәй. “Атайсал” сығарылышында шундайҙарҙың береһе, баҡсасылыҡ менән шөғөлләнеүсе Ибраһимовтар ғаиләһе менән танышырбыҙ.\nТулырак Кукуруз һәм көнбағышҡа арналған Баҫыу көнө 21.09.2016 Уҙған аҙнала Башҡортостандың ауыл хужлығы өсөн әһәмитәле ваҡиғаларҙың береһе булды. Стәрлетамаҡ районының Калинин исемендәге хужалығында, республиканың агросәнәғәт тарихында тәүге тапҡыр төбәк-ара кукуруз һәм көнбағышҡа арналған Баҫыу көнө уҙғарылды. Сараның үтеү урыны итеп был хужалыҡтың һайланыуы осраҡлы түгел. Ул республикала иң ҙурҙан һанала һәм алдынғылар рәтендә. Һөрөнтө ерҙәре 36 мең гектарҙан ашһа, һыйыр малы 7 меңгә етә. Унан һуң, бын... Тулырак "Һөт иле - 2016" фестиваленән репортаж 07.09.2016 Уҙған шәмбе баш ҡалабыҙҙа шаулап-гөрләп Һөт фестивале үтеп ките. Был күркәм сараның маҡсаттары бихисап. Шуларҙың иң мөһиме - халыҡты, бигерәк тә үҫеп килгән быуынды һау-сәләмәт тормошта тәрбиәләү. Ә бының өсөн көндәлек тормошобоҙҙа шифалы үә файҙалы эсемлектәрҙе генә ҡулланыу шарт. Һөт ризыҡтары был исемлектә, әлбиттә, беренсе урында. Ни тиһәк тә әҙәм балаһы донъяға килгәс тә иң тәүҙә ошо тәбиғәт уйлап тапҡан ғәжәйеп эсемлекте тәмләй, уның я... Тулырак Ауырғазы һәм Ғафури хужалыҡтарында ураҡ барышы 18.08.2016 Быйылғы август айы, моғайын, үҙенең температура рекордтары менән генә түгел, ә ураҡ йылдамлығы менән дә тарихҡа инер. Әлегеләй мул уңышлы һәм юғары темплы урып-йыйыу кампанияһы республикала күптән күҙәтелгәне юҡ ине. 17 августҡа алынған мәғлүмәттәр буйынса, ураҡ яҡынса 1 миллион 150 мең гектарҙа теүәлләнгән. Был бөтә майҙандарҙың 63 проценты тигән һүҙ. Шул уҡ ваҡытта республика буйынса гектар ҡеүәте 20 центнер самаһы. Беҙ булып киткән Ауырғаз... Тулырак Мәшһүр Йомабай ҡурайсы 20.07.2016 Йомабай Иҫәнбаев исемендәге республика ҡурайсылар конкурсы биш йылға бер тапҡыр ғына уҙғарыла. Шуға ла бишйыллыҡты көтөп алыу, унда ҡатнашыу ҡурайсылар өсөн бик тулҡынландырғыс ваҡиға. Һәр йыйын - бәйгеселәр өсөн яҙмыштың онотолмаҫ сағыу бер мәле. Республикабыҙҙа ун ике йыйын үтте, тимәк ун ике Гран-при яулаусы оҫта йәки остаз мәҙәниәтебеҙ тарихына үҙенең исемен яҙҙы. Тулырак Һабантуйҙар биҙәге - тирмәләр. 29.06.2016 Йәш эшҡыуар Йәмил Баймырҙин кейеҙҙе эшкәртеү хаҡында яҡшы белә. Бөгөн Әбйәлил районы Асҡар ауылында крәҫтиән фермер хужалығын булдырып, бынамын итеп донъя көтә ул. Был кәсепте Йәмил яҡындары менән бергә алып бара, уларҙың быйма баҫыу цехы районда уңышлы эшләй. “Атайсал” сығарылышында уның менән үҙенсәлекле кәсептең нескәлегенә төшөнөрбөҙ. Тулырак Дүртөйлө төбәге 18.05.2016 Дүртөйлө районы - элек-электән алдынғы, абруйлы, мәҙәни һәм иҡтисади яҡтан үҫешкән төбәк. Бында эшсән, уңған, ҡунаҡсыл, үҙ тыуған төйәген, тәбиғәтен яратҡан ихлас халыҡ йәшәй. Уларҙың фиҙаҡәр хеҙмәте, тырышлығы һөҙөмтәһендә район республикала алдынғы урындарҙы биләй. "Атайсал" сығарылышында райондың бөгөнгө йәшәйеше, көнитмеше менән танышырбыҙ. Тулырак БДУ-ның Сибай институты 11.05.2016 Бөгөнгө тапшырыу республиканың көнъяғында урынлашҡан берҙән-бер юғары уҡыу йорто, Башҡорт дәүләт университетының Сибай институты эшмәкәрлеге хаҡында барыр. Авторы Гөлнур Ишбулатова.\nТулырак Ҡорбанғәлиевтар ойошторған фәнни-дини кәңәшмә 10.05.2016 Үҙ быуынын белгән кеше ата-бабаларының йолаһын, изге юлын дауам итә. “Атайсал” сығарылышында шундай милләтәштәребеҙ - Силәбе өлкәһендәге рухлы, үҙ тарихына битараф булмаған Ҡорбанғәлиевтар нәҫеле менән танышырбыҙ. Тулырак Ҡорбанғәлиевтар ойошторған фәнни-дини кәңәшмә 10.05.2016 Үҙ быуынын белгән кеше ата-бабаларының йолаһын, изге юлын дауам итә. “Атайсал” сығарылышында шундай милләтәштәребеҙ - Силәбе өлкәһендәге рухлы, үҙ тарихына битараф булмаған Ҡорбанғәлиевтар нәҫеле менән танышырбыҙ. Тулырак Страницы1


Етем йәки ата-әсә ҡарауынан мәхрүм ҡалған балаларҙы тәрбиәләүсе ғаиләләргә дәүләт наградалары тапшырыласаҡ\n«Ата-әсә ҡаһарманлығы» миҙалына шулай уҡ мөмкинлектәре сикләнгән кескәйҙәрҙе ҡараусылар ҙа дәғүә итә ала.\nБыл турала бөгөн Дәүләт Йыйылышы - Ҡоролтай Президиумының ун өсөнсө ултырышында һүҙ барҙы. Көн тәртибенә 40-тан ашыу мәсьәлә сығарылды. Опека һәм попечителлек органдары эшмәкәрлегенә ҡағылышлы законға үҙгәрештәр индереү күҙаллана. Тәҡдим ителгән төҙәтмәләргә ярашлы, был өлкә белгестәре тәрбиәгә бала алырға теләүсе ғаиләләргә ярҙам итергә бурыслы. Улар аңлатыу эштәре алып барыу һәм тәрбиәүи әңгәмәләр уҙғарыуҙан тыш, ата-әсәләргә документтар әҙерләргә лә ярҙам итәсәк. Ата-әсә ҡарауынан мәхрүм 6 һәм унан ла күберәк баланы тәрбиәгә алыусы ғаиләләр миҙал менән бүләкләнәсәк.


«Башҡортостан» киностудияһы фильмы Швецияла үткән кинофестивалдә ҡатнашты // Мәҙәниәт | новости башинформ.рф\n«Башҡортостан» киностудияһы фильмы Швецияла үткән кинофестивалдә ҡатнашты\n16:58, 20 апреля 2016 Мәҙәниәт\n«Башҡортостан» киностудияһында төшөрөлгән «Әсе бал» документаль фильмы Швецияла «КиноРюрик» рус киноһы фестивалендә конкурстан тыш күрһәтелде. Был хаҡта киностудияның матбуғат хеҙмәтендә хәбәр иттеләр. Ейәндәре өсөн бал алырға урманға киткән өсөнсө быуын солоҡсоноң тарихы күптәрҙең күңеленә хуш килде. Режиссер Айнур Асҡаров билдәләүенсә, фильмда мәңгелек темаларҙың береһе күтәрелә — әгәр эргәлә туғандарың һәм яҡындарың булмаһа, татлы бал да әсе тойолор. Фильм Бөрйән районының Ғәлиәкбәр ауылында төшөрөлгән.\n«КиноРюрик» фестивалендә ҡатнашҡанға тиклем «Бал әсеһе» фильмы бер нисә фестивалдә наградалар һәм приздар яулап өлгөрҙө. Улар араһында — Санкт-Петербургта XIII «ПитерКит» фестивалендә Гран-при, «Кадр, алға!» фестиваленең «Иң яҡшы документаль фильм» номинацияһы, «АгроСвит-2013» XX халыҡ-ара телефестиваленең «Фильм геройына» приздары бар.\n«КиноРюрик» — Швеция тамашасылары иғтибарына Рәсәй кино сәнғәтен тәҡдим иткән рус кино фестивале. Башҡорт фильмынан тыш, фестивалдә күрһәтеү өсөн Максим Панфиловтың «Иван сын Амира», Сергей Эйзенштейндың «Иван Грозный», Карен Шахназаровтың «Всадник по имени Смерть» картиналары һайлап алынған.


ЯҢЫ ЙЫЛ КҮСТӘНӘСЕ\nКемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Электрон вариантҡа яҙылыу—354 һум, йыллыҡ—606 һум. *\nЯңы йыл—беҙҙең ғаилә ѳсѳн иң матур, иң күңелле байрамдарҙың береһе. Был кѳндѳ ѳҫтәл түрендә ҡаҙ бәлеше була. Мин быйыл әсәйемә ҡуян бәлеше бешерергә тәҡдим иттем. Әсәй риза булды, тик ҡуянды ҡайҙан алырға? Мин һунарға сығып, уны табып алып ҡайтырға һүҙ бирҙем. Яңы йыл яҡынлашып килә. Шулай бер тѳндѳ һунар-ға юлландым. Урманға барып индем, унда дѳм ҡараңғы. Ҡараһам, ҙу-у-у-ур ҡуян, янында балалары ап-аҡ ҡына булып йоҡлап ята. Мылтығым менән һауаға атып ебәреүем булды, ҡуяндар ҡурҡышынан йән дә бирҙе. Уларҙы тоҡҡа һалып ҡайтып киттем. Ҡайтҡас ни күҙем менән күрәм: ҡуян тигәнем— Ҡыш бабай, ә балалары тигәнем тоҡ-тоҡ күстәнәс. Ҡыш бабайҙы шыршы тѳбѳнә ҡуйҙым, ә күстәнәстәрҙе туйғансы ашаным. Атай-әсәйемә лә ѳлѳш сығарҙым, мәктәпкә алып барып класташтарымды, уҡытыусымды ла һыйланым. Эй, тәмле булды! Ә бәлешкә килгәндә, әсәй тағы ҡаҙ бәлеше бешерҙе...\nБаймаҡ ҡалаһының 2-се мәктәбе уҡыусыһы.


Иҡтисад // Страхование\nТорлаҡты мотлаҡ рәүештә страхоакалауға әҙербеҙме\nРәсәйҙә мотлаҡ автогражданка страховкалауы индерлелеп тә өлгөрмәне, ә инде халыҡ торлағын мотлаҡ рәүештә страховкалау\nтураһында һүҙ алып барыла башланы. Бындай зарурлыҡ бик ябай\nғына аңлатыла: ә ниндәйҙер мәхшәр тыуып, илебеҙгә катастро фалар ябырылып ҡуйһа Мәҫәлән, былтыр Рәсәйҙең көньяғында һ ыу баҫыу арҡаһында меңәрләгән торлаҡ йорттар юҡҡа сыҡты. Ғәҙ әттән тыш ҡурҡыныс хәлдең эҙемтәләрен бөтөрөү өсөн ул саҡта дәүләт кеҫәһенән 15 миллиард аҡса тотонолдо. Шуны иҫтә тотоп, юғарыла ултырған ағайҙар закон проекты төҙ өп ташлайҙар. ул нимәнән ғибәрәт һуң Һәр кеше йылына бер та пҡыр страховкалау полисы алырға тейеш. Уның өсөн күпме аҡса түләргә икәнлеген төбәк власы һәм страховаклаусылар билдәлә йәсәк. Әлбиттә, был һан фатирҙың хаҡынан сығып билдәләнәсә к. Күҙаллауҙар буйынса Рәсәйҙә уның күләме ике проценттан ар тмаҫҡа тейеш. Шуныһы мөһим: әгәр страховка йыйымы фатирҙың\nбаҙар хаҡынан сығып билдәләнһә, был бөтәһенең дә кеҫәһен т аҡырайтасаҡ. Республикабыҙҙа бындай яуаплы аҙым эшләргә әҙерҙәрме һуң "Р осгосстрах - Аккорд" страховкалау компанияһында был һорауға\nҡәтғи рәүештә "Юҡ!" тип яуап бирәләр. Сөнки торлаҡтарын үҙ ирке менән страховкалаусылар һаны әлегә бик әҙ. Яңы Граждан\nкодескы буйынса ла бер кем дә үҙ теләгенән тыш торлағын ст раховкаларға мәжбүр итә алмай. Бынан тыш РФ Дәүләт төҙөлөш ө тәҡдим иткән ике процентлыҡ тариф та үтә юғары. Беҙҙең белгестәр фекеренсә ул ни бары 0,3 процент тәшкил итергә те йеш.\nӘйткәндәй, торлаҡты мотлаҡ страховкалау идеяһын республик ала насар тип тапмайҙар. Сөнки был ҡаҙнаға өҫтәмә аҡса килте рәсәк. Әммә был мөһим эшкә уның ыңғай һәм кире яҡтарын ҡарап , ныҡлап уйлағандан һуң ғына тотонорға кәрәк. Градждандарҙың\nсығымдарын ниндәй саралар менән ҡаплау тураһында төплө баш\nватыу талап ителә. Бәлки, һалымдарҙы кәметергә кәрәктер йәк и иһә страховкалауҙың ниндәйҙер өлөшөн муниципаль берәмектә рүҙ өҫтөнә алыр Бындай эш тәжрибәһе илебеҙҙең ҡайһы бер ҡал аларында индерелгән бит. Ғөмүмән, һорауҙар байтаҡ. Әлегә т орлаҡты мотлаҡ рәүештә страховкалау буйынса закон проекты б өгөн Торлаҡ сәйәсәте буйынса дәүләт комиссияһында ҡараласаҡ . Көҙөн ул депутаттар тикшереүенә тәҡдим ителәсәк.


Хәбәрҙәр: Грек журналисы “Лагард исемлеге”н баҫып сығарғаны өсөн ҡулға алынған.\nГрек журналисы “Лагард исемлеге”н баҫып сығарғаны өсөн ҡулға алынған.\nГрецияла популяр булған «Хот док» журналы редакторы Костас Ваксеванис ҡулға алынған. Уны, Швейцария банкында иҫәптәре булған 2 000 грек гражданының исемлеген баҫып сығарғандан һуң, үҙ йортонда ҡулға алғандар. Исемлектәге кешеләрҙең күбеһе- банкротлыҡ алдында торған илдең билдәле бизнесмендары һәм сәйәсмәндәре. Ике йыл элек был исемлек Греция хөкүмәтенә француз властары тарафынан тапшырылған.\n“Мин журналист башҡарырға тейеш булған эште генә эшләнем,-тип белдерҙе Ваксеванис.-Мин йәшереп йөрөтөлгән дөрөҫлөктө астым. Закон алдында яуап бирергә тейешле кешеләр- исемлекте йәшереп, уның барлығын инҡар иткән министрҙар. Ә мин, журналист булараҡ, үҙ бурысымды ғына үтәнем.”\nМәҡәләлә күрһәтелеүенсә, ҡайһы бер иҫәптәрҙә- 500 миллион евро. Кристин Лагард, Афинаға исемлекте ебәргән саҡта, был кешеләрҙең һалым түләү- түләмәүҙәрен асыҡларға тәҡдим иткән, әммә шул ваҡыттан алып бер тикшереү ҙә үткәрелмәгән.\nЖурналисты кешеләрҙең шәхси тормошона ҡыҫылыуҙа һәм хеҙмәт серҙәрен асыуҙа ғәйепләйҙәр. Уға төрмә янай.


Үргендәргә уңыш теләйбеҙ!\n18 Ғинуар 2020, 15:15\n"Айыҡ ауыл" конкурсының республика этабы башланды. Еңеүсегә тейәсәк 500 мең һум өсөн республиканың төрлө райондарынан 47 ауыл бәйге тота. Беҙҙең үргендәр ҙә шул иҫәптә. Райондаштарыбыҙға уңыштар юлдаш булһын!\nКонкурсының муниципаль этабында 54 райондың 52-һенән (Мәсетле һәм Салауат райондарынан тыш) 464 ауыл ҡатнашып, шуларҙың 47-һе киләһе этапҡа үтте.\nПроект графигына ярашлы, конкурсанттар 25 февралдән 28-енә тиклем презентация яҡларға тейеш. Еңеүселәрҙе асыҡлау өсөн 1 мартта интернет тауыш биреү башланып, 10 көн дауам итәсәк. Конкурсҡа йомғаҡ 2020 йылдың 20 мартына тиклем яһала. Конкурс комиссияһы ҡатнашыусыларҙы саралар ойоштороу һәм үткәреү буйынса ғына баһаламай, социаль селтәрҙәрҙә әүҙемлек, киң мәғлүмәт сараларында мәғлүмәт таратыу кеүек эш тә иҫәпкә алына.\nЕңеүселәр Башҡортостан Республикаһы Хәкүмәтенең дипломдарына лайыҡ була һәм аҡсалата билдәләнә: беренсе урын – 500 мең һум; икенсе урын — 250 мең һум; өсөнсө урын – 150 мең һум. Ойоштороу комитеты ҡарарына ярашлы, аҡсалата бүләк ауыл биләмәһе үҫешенә тотонола. Финалға сыҡҡан ун ике ауыл Башҡортостан Республикаһы Хөкүмәте дипломдары һәм 25 мең һумлыҡ сертификат менән бүләкләнә.\nИнтернет-ҡулланыусыларҙың социаль селтәрҙәрҙә әүҙемлеген иҫәпкә алып, ойоштороу комитеты 20 әүҙем ҡатнашыусыны билдәләй: уҡытыусыларға, журналистарға, хаҡлы ялдағыларға, мәҙәниәт һәм спорт хеҙмәткәрҙәренә Башҡортостан Республикаһы Хөкүмәте дипломдары һәм 10 мең һумлыҡ бүләктәр тапшырыла.


Рәсүлев Талха Ғайса улы — Башҡорт Википедияһы\nРәсүлев Талха Ғайса улы\nТалха Ғайса улы Рәсүлев\nӘүәз ауылы, Верхнеурал өйәҙе, Ырымбур губернаһы (хәҙерге Башҡортостан Республикаһының Учалы районы)\nЗәйнулла Рәсүлевтың Троицкиҙағы «Рәсүлиә» мәҙрәсәһе\nВикипедияла Рәсүлев фамилиялы башҡа кешеләр тураһында мәҡәләләр бар.\nТалха Ғайса улы Рәсүлев — Башҡорт милли-азатлыҡ хәрәкәте эшмәкәре, Зәки Вәлидиҙең яҡын көрәштәштәренең береһе.\nЫрымбур губернаһы Верхнеурал өйәҙе Туңғатар улусының (хәҙерге Башҡортостандың Учалы районының) Әүәз (Шәрип) ауылында тыуған булһа кәрәк. Атаһы Ғайса Фәтҡулла улы Рәсүлев арҙаҡлы шәхес. Мәшһүр «Илсе Ғайса» йырының авторы. Ахун дәрәжәһен ала. 1904—1905 йылдарҙағы рус-япон һуғышында ҡатнаша. 3-сө Манжур армияһы штабында мулла булып хеҙмәт итә. Һуғышта күрһәткән батырлыҡтары өсөн 3-сө дәрәжә Изге Станислав ордены менән бүләкләнә.\nТалха Рәсүлев ике туған ағаһы — башҡорттоң арҙаҡлы ишаны Зәйнулла Рәсүлевтың Троицкиҙағы «Рәсүлиә» мәҙрәсәһендә белем ала. Беренсе донъя һуғышына алынып, герман фронтында йөрөп ҡайта. 1917 йылда Башҡорт милли-азатлыҡ хәрәкәтенә ҡушыла. Талха Рәсүлевтың исеме Зәки Вәлидиҙең «Хәтирәләр»ендә йыш телгә алына.\n1918 йылдың апрелендә Ырымбур төрмәһенән, большевиктар ҡулынан ҡотолғас, З. Вәлиди Тамъян-Ҡатай кантонына килә. Бында уны Талха Рәсүлев оҙатып йөрөй.\n«Ҡайнағам буласаҡ Талха Рәсүлев менән, Силәбе һәм Ялан (хәҙерге Ҡурған башҡорттары — А. Я.) аша Кустанай ҡалаһына барыу өсөн, уның улусы Туңғатарға киттек. Түләк ауылында алтын йыйыу руднигы хужаһы Ғәҙелшаһ исемле бер менәүәр затҡа һуғылдыҡ… Түләк һәм Талханың ауылы Туңғатарҙа бер-ике көн торҙоҡ… Яҡшы аттар килтереп, ауылының көнбайышында алыҫтағы Уйташ тауҙарындағы йәйләүҙәренә киттек. Көн йылынған, ат ярыштырып барып еттек. Көн, ысынлап та ҡапыл йылынды. Иртә яҙ булыуға ҡарамаҫтан, ауыл янындағы бәләкәй күлдә талха, уның ҡустылары менән бер нисә тапҡыр һыу индек. Уңдан да, һулдан да ҡыҙыл рус ҡарауылдарының йөрөүө хаҡында ишетәбеҙ. әммә милләтебҙ берҙәм һәм тоғро булғанлыҡтан, үҙебеҙҙе тамам хәүефһеҙ хис иттек һәм һис бер ниндәй ҡурҡыныс булмаған кеүек ирекле тойоп, ат ярыштырып бара бирҙек. Бер көндән һуң, Талха менән хушлашып, Ялан кантонына Муса Кәлимулла Хәҙис улының йортона табан юлға сыҡтым», —\nтип яҙа Вәлиди хәтирәләрендә.\nБыл осорҙа Талха Рәсүлев Зәки Вәлидиҙең яҡын көрәштәше, ныҡлы терәгенә әүерелә. Вәлиди Т. Рәсүлевҡа үтә лә яуаплы бурыс менән Алыҫ Көнсығышҡа ебәрмәксе була.\n«Талхаға ҡағыҙҙарҙы, алтын һәм ҡағыҙ аҡсаларҙы биреп, шул уҡ көндәме, иртәгеһенәме Чумляк станцияһына оҙаттыҡ. әгәр Владивостоктағы Япония консуллығында һөйләшеү һөҙөмтә бирмәһә, Японияға сығып, уларҙың булышлығында Көнсығыш Рәсәй мосолмандарының фажиғәле хәлен донъяға белдереү бурысын йөкмәттек»,\n- тип яҙа Зәки Вәлиди.\nТалха Рәсүлев Силәбе ҡалаһында Чехословак корпусы большевиктарға ҡаршы баш күтәргәнен ишетеп, кире әйләнеп ҡайта. «Партизан отрядтарыбыҙға таянып милли ғәскәр ҡорһаҡ, большевиктарҙы мәмләкәтебеҙҙән ҡыуып сығарырға мөмкин буласаҡ, тигән фекергә килдек. Ошо фекергә инанғанлыҡтан, был көн беҙҙең өсөн шатлыҡлы булды, кисен байрам иттек. Тағандарҙың (был мәлдә Ғәлимйән Тағандың тыуған ауылы Тәңреғолда була улар — А. Я.) бер маһир ҡурайсыһы бар икән, шуны саҡырҙылар. Ҡымыҙ ҙа, әсе бал да бар ине. Башҡорт бейеүҙәренә маһир Талха, Муса Кәлим, Ғәлимйән Таған бер-бер артлы төшөп бейенеләр. Мин дә уларҙан ҡалышманым. Иртәгеһенә Силәбегә киттем», — ти Вәлиди.\n1918 йылдың июнь башында Силәбе ҡалаһында Башҡорт хөкүмәте яңынан тергеҙелә. Башҡорт эшмәкәрҙәре Чехословактар ярҙамында башҡорт ғәскәрҙәрен ойоштороу эшенә тотона. Оҙаҡламай Башҡорт армияһын ойоштороу буйынса идара органы — Башҡорт хәрби шураһы булдырыла. Талха Рәсүлев хәрби шураның ағзаһы итеп һайлана. 1918 йылдың июнь-июль айҙарында ул Башҡорт хәрби шураһы рәйесе Вәлидиҙең махсус йомоштарын үтәүсе вазифаһын башҡара. Июль аҙағында тыуған яғына ҡайтып Тамъян-Ҡатай кантонының эшен яйға һалыу менән мәшғүл була. Тәүәккәл ир-уҙаманы Т. Рәсүлевты Тамъян-Ҡатай кантоны етәксеһе — башҡарма комитеты рәйесе итеп һайлайҙар. Кантондың етәкселек органы — үҙәге Верхнеурал ҡалаһында урынлаша. 1918 йылдың 5 октябрендә Ырымбурға Башҡорт хөкүмәтенә ебәргән донесениеһында Т. Рәсүлев былай тип хәбәр итә:\n«…кантональная управа имеет честь донести:\n1. Кантональная управа, после изгнания большевиков, приступила к отправлению своих функций на выборных началах с 1 августа сего года в составе следующих лиц: председателя Талхи Расулева (он же начальник кантона) — гражданина дер. Авязовой Тунгатаровской волости и членов: Мусы Шамситдинова, Хайбуллы Казаккулова — деревни Казаккуловой Кубеляк-Телевской волости и Исмагила Султанова — дер. Кутуевой той же волости. 2. Организованы при управе следующие отделы: а) народного образования — заведующий Усман Ниязгулов; б) медицинский — заведующий врач Кусямышев; в) милиции — начальник отдела Мужагитдин Габдулмаликович Маликов; г) распорядительный; д) оценочно-окладный; бухгалтерский и ж) статистический. По мере надобности будут организованы и последующие отделы»\n1918 йылдың октябрендә Тамъян-Ҡатай кантонының башҡармаһы Ҡаҙаҡҡол ауылына күсә. Ноябрь айында власҡа Колчак килеү менән аҡтар менән Башҡорт хөкүмәтенең мөнәсәбәттәре ҡырҡыулаша. Колчак Башҡорт хөкүмәте, кантондарҙағы ғәскәри начальниктарҙы бөтөрөргә, башҡорт ғәскәрҙәрен туранан-тура Дутовҡа буйһондорорға тигән фарман бирә. Башҡорт етәкселеге Колчактың бойороғон үтәргә ашыҡмай. Аҡтарҙан өмөтөн өҙгән милли-хәрәкәт лидерҙары Советтар менән һөйләшеүҙәр башлай. Һөҙөмтәлә 1919 йылдың 18 февралендә Башҡорт хөкүмәте һәм ғәскәрҙәре Совет власы яғына сыға. Талха Рәсүлев ошо һынылышлы осорҙа, Башҡортостан автономияһы өсөн тарихи ваҡиғаларҙың уртаһында ҡайнай. 1919 йылдың 21 февралендә Темәс ауылында 1-се Бөтә Башҡорт хәрби съезы үтә. Съезд барышында Башҡортостандың ваҡытлы революцион хөкүмәте — Башревком ойошторола. Элекке Башҡорт хөкүмәте үҙенең бөтә вәкәләттәрен яңы идара органына тапшыра. Талха Рәсүлев милли хәрәкәт эшмәкәрҙәре М. Халиҡов, Я. Салихов, Н. Таһиров, Ғ. Айытбаев һәм Ғ. Мөхәмәтйәровтар менән бергә Башревкомға ағзалыҡҡа кандидат итеп һайлана.\nОҙаҡламай Талха Рәсүлевҡа тағы ла яуаплыраҡ бурыс йөкмәтелә. Ул, Мәскәүгә киткән Абдулла Әҙеһәмовтың урынына, Башҡорт Совет Республикаһының аҙыҡ-түлек буйынса халыҡ комиссары итеп тәғәйенләнә. Башҡортостан автономияһы өсөн үтә лә ауыр осорҙа, 1919 йылдың февраль-март айҙарында, Т. Рәсүлев аҙыҡ-түлек мәсьәләләре менән шөғөлләнә. Тиҙҙән Колчак армияһы ҡыҙылдарҙы Башҡортостандан ҡыҫырыҡлай башлай. Темәстә урынлашҡан Башревком тәүҙә Мораҡҡа, Иманғолға күсенергә, артабан Саранск ҡалаһына эвакуацияланырға мәжбүр була.\n1919 йылдың авгусында Башревком Башҡортостанға ҡайта. Республиканың урындағы власть органдары эшмәкәрлеге яңынан тергеҙелә башлай. Талха Рәсүлев, тыуған яғына ҡайтып Тамьян-Ҡатай кантонында эшләй. 1920 йылдың май аҙағында Т. Рәсүлев Башсовнархоз Президиумы ағзаһы итеп һайлана. Әммә бында уға оҙаҡ эшләргә тура килмәй. 16 июнь Башревком ағзалары Үҙәк Совет власының мәкерле милли сәйәсәтенә ҡаршы ризаһыҙлыҡ белдереп, эштән китә. Зәки Вәлиди кәңәше буйынса башҡорт эшмәкәрҙәре Төркөстанға юллана. «Хәтирәләр»ҙән күренеүенсә, Талха Рәсүлев Төркөстанда Зәки Вәлиди янында йөрөй. Әммә уның артабанғы яҙмышы билдәһеҙ. журналист-публицист Рәүеф Насиров яҙыуынса, Талха Рәсүлев Төркөстандағы милли хәрәкәт уңышһыҙлыҡҡа осрағас, Алыҫ Көнсығышҡа киткән, аҙаҡ Ҡытайға сыҡҡан.\n↑ Ярмуллин А. Ш. Автономиялы Башҡортостан байрағы аҫтында. — Өфө, 2009. 202—204 биттәр.\nЯрмуллин А. Ш. Автономиялы Башҡортостан байрағы аҫтында. Башҡорт милли-азатлыҡ хәрәкәте эшмәкәрҙәре тураһында ҡыҫҡаса биографик очерктар. Өфө, 2009. 202—204 биттәр.\nhttps://ba.wikipedia.org/w/index.php?title=Рәсүлев_Талха_Ғайса_улы&oldid=1065923 ҡабул ителгән\nРәсүлиә мәҙрәсәһе шәкерттәре\nБыл бит һуңғы тапҡыр 10:19 30 август 2021 үҙгәртелгән.


БЕР ВАҠЫТ... һәм БЕР ВАҠЫТ... һәм ишшеү БЕР ВАҠЫТ (Ленинса)\n19 Октябрь , 15:40\nАллаға шөкөр, яҙмышыма үпкәләмәйем: насарын да,яҡшыһын да етерлек күрелде инде...Уларҙың араһында һис онотолмаҫлыҡ мәрәкәләре лә күп булды.\n1982 йыл. Һамар мәктәбендә ихлас ҡына уҡытып йөрөгәндә, райкомға саҡыртып алып, редакцияға йәштәр бүлегенә корреспондент итеп күсерҙеләр, һорап та торманылар,\nЯрай, ҡыҙыҡтарға күсәйек әле.\nКиров колхозынан бер ашнаҡсы һәм механизатор тураһында һүрәтләмә (зарисовка) яҙғайным: Механизатор Фәләнбай туңға һөрөүҙә беренселекте бирмәй; ашнаҡсы Фәләнбикә сәсеү станында механизаторҙарға телеңде йоторлоҡ итеп аш бешерә....\nӘ гәзиттә фотоларҙың урындары буталған: штурвал артында ултырған тракторист ашты шәп бешерә, ә ҡаҙанды болғап торған апайка ерҙе шәп һөрә килеп сыҡты. Ул ваҡыттарҙа кеше үпкәсел булманы, минең мәҡәләм бер мәрәкә булып ҡалды. Аҙаҡ уның геройҙары һөйләүенсә, кәшеүәргә ауылдаштары еремде һөрөп бир әле, тип ыҙалаталар икән. Ә теге тракторист эштән ҡайтып инһә, ҡатыны, ҡаҙан янында йөрөп туйғанһыңдыр инде, ашатмаһам да була инде, тип шаярта икән.\nБер техник-осеменатор тураһында яҙғайным.,,......ведёт свою работу в тесном взаимодействии с коллективом, что позволяет ему не допустить яловости коров в дойном гурте." Ә хәреф йыйыусы шаяртып, " с коллективом" һүҙен " с доярками" менән алмаштырған. Шунан "техник-осеменатор Фәлән свою работу ведёт в тесном взаимодействии с доярками..." тип киткән. Аҙаҡ мәҡәләмдең геройы:" Нимә,ҡустым,мин дояркаларҙы еппәреп йөрөйөммө ни?" - тип ғауғалай. Үҙемдең яҙмамды күрһәткәйнем, тынысланды.\n9 май алдынан бер ветеран-танкист-механизатор тураһында яҙыу ниәте менән ХХII партсъезд исемендәге колхозға (Дәүләт ауылы) килдем. "Танкист"ы баҫыуҙа, ер һөрөп йөрөгәнендә туҡтаттыҡ парторг менән. Тегенебеҙ тракторҙан тәкмәсләп килеп төштө, ләх иҫерек. Тегене ыҙалап бөттөк, улай ҙа, былай ҙа ултыртып төшөрөп ҡарайбыҙ - оҡшатып булмай. Ахырыһы, ҡайтып киттек. Ҡурҡыуым бушҡа булған. Гәзит битендә шундай матур сыҡҡан," Яугир Еңеү байрамын баҫыуҙа ҡаршылай.." Аҙаҡ ишетеүемсә, теге ағайым (урыҫ ине) :" Никак не пойму, когда он меня фотографировал?"- тип иҫе киткән.\nБЕР ВАҠЫТ....(ундай хәл 100 йылда бер тапҡыр ғына була )\nСәғәт иртәнге 9.30. Мин командировкаға йыйынам. Бер ваҡыт ауыл хужалығы бүлегенең мөдире яу һалып, корректорҙы әрләгәне ишетелә. Тегенеһе ҡысҡырып илай. Шунан хәреф йыйыусыларҙың тауыштары ишетелә башланы. Ут сыҡҡанмы ни? Шунан мөдирҙең: " Инәгеҙҙе!!!!"- тип шашына башлағанына ҡыҙыҡһынып, мин дә сыҡтым. Коридорҙа райкомдыҡыларҙы тап иттем. Тар ғына кабинетта күмәк булып киттек. Тәбиғәте менән тыныс, ауыр һүҙ әйтә белмәгән мөдир аҡырынып, ҡулындағы гәзитен бер наборщицаның ауыҙына тыға яҙып һелтәнә. "Бының өсөн үҙем иртәгә машинаға ултыртып алып барып, баҫыуҙың башына ыштаныңды систереп, теге йөнтәҫ нәмәңде Киров колхозы механизаторҙарына күрһәттереп ҡуям мин һине, ысвулыч !!!" - тип әрләй.\n"Нимә аптырап тораң, Ансарыч!? Мә,уҡы!!!" - тип ҡулындағы гәзитте миңә тотторҙо. Тәүге биттә алдынғы Киров исемендәге колхозда сәсеү эштәренең барышы тураһында ҙур мәҡәлә бар ине. Мин ҡыҙыл менән һыҙылған юлдарҙы уҡыным. "Быйыл колхоз механизаторҙары алдында ҙур бу..ыстар тора. ".Р" хәрефе урынына "ҡ" яҙылған ине. Ул "ЧП всесоюзного масштаба” нисек бөткәндер инде. Мин отпускыға киттем. Шулай итеп, бик абруйлы колхоз рәйесе булған (ундайҙарҙы әлегә осратҡаным булманы, бик шәп етәксе ) Заманов Марс Зиннәт улын бөтә республикаға оятҡа ҡалдырҙыҡ. Оҙаҡ онотолманы был хәл. Сәбәбе ней шул наборщицаларҙың шаяртыуы инде. Килешмәгән хәрефте һүҙгә ҡыҫтыралар ҙа, көтәләр "читканан" үтерме икәнен. Әгәр корректор күрмәй үткәреп ебәрһә, үҙҙәре төҙәттерәләр.\nМин "читкала" ултырам. Уныһы: яуаплы хеҙмәткәр гәзитте уҡып, хаталарын төҙәтеп сыға ла, баҫтырырға рөхсәт бирә. Бер нисә тапҡыр иғтибар менән уҡырға кәрәк. Күҙ ҙә ҡайһы саҡ алдаша ул.\nМин бер һөйләмгә иғтибар иттем. " Ошо арала кисектермәй саралар күрергә кәрәк". Бер уҡығанда бер ни юҡ кеүек, тик һүҙҙең "ки" өлөшө бер юлда, ә ҡалған өлөшө икенсе юлға күскән. Аҫҡы этажға, типографияға төшөп "борҡолдаттым" ҡыҙҙарҙы. "Кисектермәй" һүҙен бер юлға һыйҙырттым.\n"Һауынсылар үҙҙәре ғәйепле. Эш күрһәткестәре түбән булғас, эш хаҡы ла шулай инде" . Ошонда шаян ҡыҙҙар "эш" һүҙен юрамал төшөрөп ҡалдырғандар.\nМин гәзитте тотоп төштөм. " Кемегеҙ йыйҙы ошо мәҡәләне?" Берәүһе:" Ми -и- ин... Ни булған, Ансарыч ?' " - тигән була. Мин янына килеп, ипләп кенә тегенең ҡолағына :"Әйҙә, минең кабинетҡа, күрһәткесеңде ҡарайым әле, түбән микән, әллә өҫтәме икән? " - тип шыбырлайым. Тегенем: " Кит, оятһыҙ... Ярай,үпкәләмә, төҙәтермен!" - тип ҡотолдо.\nАвторҙар:Айбулат ИшназаровAdminQ Admin


Баш ҡалала Башҡорт асыҡ шаяндар һәм отҡорҙар лигаһының беренсе миҙгеле финалы үтәсәк // Йәмғиәт | новости башинформ.рф\nБаш ҡалала Башҡорт асыҡ шаяндар һәм отҡорҙар лигаһының беренсе миҙгеле финалы үтәсәк\n18:20, 26 февраля 2013 Йәмғиәт\n11 мартта Өфөнөң Конгресс-холында Башҡорт асыҡ шаяндар һәм отҡорҙар лигаһының беренсе миҙгеле финалы үтә.\nФиналда Өфө, Стәрлетамаҡ, Сибай ҡалаларынан, Ейәнсура, Учалы райондарынан алты команда ҡатнашасаҡ.\n— Сараның үҙенсәлеге барлыҡ уйындарҙың тик башҡорт телендә үткәрелеүендә. Бының менән йәштәр араһында туған телде өйрәнеүҙе популярлаштырабыҙ, — тип билдәләне Лига рәйесе Урал Кәримов.\n— Башҡорт лигаһы шулай уҡ йәштәрҙең башҡа ижади сараларында ла әүҙем ҡатнаша. Мәҫәлән, «Родина» кинотеатрында үтәсәк башҡорт киноһы төнөндә, «Кәкре камера» һәүәҫкәрҙәр видеоһы конкурсында ҡатнашыу планлаштырыла. Шулай уҡ Лиганың ойоштороу комитеты сараларға күрше төбәктәрҙән дә һәләтле йәштәрҙе йәлеп итергә тырыша. Мәҫәлән, Башҡорт асыҡ шаяндар һәм отҡорҙар лигаһы финалына алып барыусы итеп – Силәбе өлкәһенең Башҡорт йәштәре иттифағы активисы Инвир Хисаметдинов, тауыш режиссеры итеп уның яҡташы Анир Тахавеев саҡырылды, — тип хәбәр итте Урал Кәримов.\nИҫегеҙгә төшөрәбеҙ, яңы йәмәғәт ойошмаһы Шаяндар һәм отҡорҙар клубы исеме аҫтында 2012 йылдың 16 июнендә булдырылды. Башҡорт телендә Шаяндар һәм отҡорҙар клубы хәрәкәтен үҫтереү, республика йәштәренең ижади мөмкинлектәрен тормошҡа ашырыуға булышлыҡ итеү, йәштәр араһына башҡорт телен популярлаштырыу, йәштәрҙе милли мәҙәниәткә һәм йәмәғәт тормошона йәлеп итеү ойошманың төп маҡсаттары булып тора.\nТеги: башҡорт асыҡ шаяндар һәм отҡорҙар лигаһы,финал


Дүртөйлө ҡалаһында йәшәүсе Әлмира Матякубоваға ярҙам кәрәк\nИке бала әсәһе яман шештән интегә. Әлмира Израилдә сәләмәтлегенә тикшереү үткән. Химия терапияһының беренсе курсы өсөн ғаилә ҡиммәтле дарыу һатып алған. Улар мөлкәтен һатып, бурысҡа аҡса алып тороп өс миллион һум йыйған. Әммә дауаланыу өсөн тағы ла бер препарат кәрәк.\nСирлегә ул бушлай тейеш, уны алыу өсөн бер нисә ай көтөргә кәрәк. Тик Әлмираның сире көндән-көн көсәйә. Дауаланыу өсөн 800 мең һум аҡса талап ителә. Дүртөйлө ҡалаһындағы икенсе гимназия уҡытыусылары һәм уҡыусылары, Әлмираның класташтары ҡала хакимиәтенең мәғариф һәм мәҙәниәт бүлеге ярҙамында хәйриә акцияһы ойошторҙо. Концертта 18 ижади төркөм ҡатнашты. Әле 600 йөҙ мең тирәһе аҡса йыйылған. Йәш әсәнең яҙмышына битараф булмаусылар экрандағы иҫәпкә аҡса күсерә ала.\nҺАҠЛЫҠ БАНКЫ КАРТАҺЫ 4276670022771801\nЯНДЕКС АҠСА: 410013655482932


Хәбәрҙәр: Украинаның көнсығышында гуманитар көрсөк.\nУкраинаның көнсығышында гуманитар көрсөк.\nУкраина армияһы һәм ополчение араһында һуғыш киҫенләшә барған Украинаның көнсығышында гуманитар көрсөк. Урындағы бик күптәр тыуған яҡтарын тиҙерәк ташлап китергә тырыша. Йома ҡасаҡтар тейәлгән бер нисә тиҫтә автомобиль Луганск контроль үткәреү пункты аша Харьковҡа юл тотто, кешеләр унда һыйыныу урыны табырға ниәтләй.\n“Хәлдәр мөшкөл: газ юҡ, һыу юҡ, элемтә, аҙыҡ-түлек юҡ. Бензинды һәр заправкала 10 литр ғына бирәләр. Балаларҙы алып сығырға кәрәк. Төндә бер нисә шартлау булды. Таңға барыбыҙ ҙа һикереп торҙоҡ. Бәпәй ҙә ҡурҡа башланы.”\nБМО-ның кеше хоҡуҡтары буйынса Баш комиссар миссияһы идаралығы күрһәтеүенсә, үҙ йорттарын ташлап, илдең башҡа мөйөштәренә күсеп китеүселәр һаны- 100 мең. БМО мәғлүмәттәре буйынса, йәнә 130 мең кеше Рәсәйгә күсеп киткән.


Ибраһим Ғиззәтуллин исемендәге конкурс\n17 Декабрь 2019, 18:30\nСөм ҡара күҙле, ҡап-ҡара шырт сәсле бер ҡарасман малай тәүге тапҡыр рәхәтлекте үҙенә ҡайғы килгәс аңлай. Уға бит йылы ғына, рәхәт кенә ине, тамағы ла туҡ булғандыр, эсе ауыртып та ыҙалатмағайны. Ә бер көндө ул һалҡын, ҡараңғы ерҙә уянып китте лә ҡурҡыуҙан да, өшөүҙән дә, асығыуҙан да шым ғына илай башланы. Һәм бер ул ғына иламауын аңғарып ҡала, унан-бынан да илаған тауыштар сыға. Ҡапыл ут ҡабына һәм бер асыулы ҡатын илашҡан балаларҙы әрләргә, елтерәтергә тотона. Бына ҡара малайға ла сират етә, уға шап-шоп һуҡҡылағандан һуң руссалап: “Йә, нимәгә мышҡылдайһың? Нимә кәрәк һиңә?” – тип екеренә. Шулай илашҡан балаларҙы ҡурҡытып, кире йоҡларға һалғас, утты һүндереп сығып китә. Был хәл оҙаҡ ҡына ҡабатлана... Ауыҙ асып нәмәлер әйтергә, аңлатырға тырышҡанда: “Русса һөйлә, русса әйт”, – тип башын төйгөсләйҙәр. #Шоңҡаржурналы #ИбраһимҒиззәтуллинисемендәгеконкурс #АйҙарБайтимеров Артабан уҡырға:\nСөм ҡара күҙле, ҡап-ҡара шырт сәсле бер ҡарасман малай тәүге тапҡыр рәхәтлекте үҙенә ҡайғы килгәс аңлай. Уға бит йылы, рәхәт ине, тамағы ла туҡ булғандыр, эсе ауыртып та ыҙалатмағандыр. Ә бер көндө ул һалҡын, ҡараңғы ерҙә уянып китә лә ҡурҡыуҙан да, өшөүҙән дә, асығыуҙан да шым ғына илай башлай. Баҡһаң, ул бер үҙе генә түгел икән, унан-бынан илаған тауыштар сыға. Ҡапыл ут ҡабына һәм бер асыулы ҡатын илашҡан балаларҙы әрләргә, елтерәтергә тотона. Бына ҡара малайға ла сират етә, уға шап-шоп һуҡҡылағандан һуң руссалап: “Йә, нимәгә мышҡылдайһың? Нимә кәрәк һиңә?” – тип екеренә. Ауыҙ асып нәмәлер әйтергә, аңлатырға тырышҡанда: “Русса һөйлә, русса әйт”, – тип башын төйгөсләйҙәр. “Русса” нимә була икәнен белмәгән малай бөтөнләй бер нәмә лә аңлата алмай. Шулай илашҡан балаларҙы ҡурҡытып, кире йоҡларға һалғас, утты һүндереп сығып китә. Был хәл оҙаҡ ҡына ҡабатлана... Күпмелер ваҡыттан һуң һыуыҡҡа, әленән-әле ыштанға эш боҙоу сәбәпле яланғас арт һанына, аяҡтарына эләгеп торған йоҙроҡтарға, эс ауыртыуына ла өйрәнелә башлай. Унда күпме булғандыр, билдәһеҙ: бәләкәй малай айҙарҙы ла, көндәрҙе лә, сәғәттәрҙе лә һанай белмәй ине...\nӘ берҙән-бер көндө уға рәхәтлек килә. Ул был бәхетте бөҙрә сәсле инәй эргәһендә тимер юл вокзалының таш иҙәнендә матур ғына, тик үҙенеке генә лә булған уйынсыҡ вертолетты уйнатып йөрөгәндә тоя... Шунан башлап ул тик бәхетле була. Уның башын башҡа “русса һөйләш” тип төйөүсе булмай. Үҙенә генә ашарға бирәләр. Ә иң мөһиме уға йылы, рәхәт. Малайҙың үҙе кеүек ҡап-ҡара сәсле бер ҡарасман бабай уны аяҡтарында һикертеп шаярта, алдына ултыртып уйната, атта, хатта тимер атта ла алып йөрөй... Ә ҡурҡышынан теле русса асыла башлаған малай ишек алдында йөрөгән тауыҡтарҙы: “Бер тауыҡи, ике тауыҡи, өс тауыҡи” – тип һанай ине...\nБыл малайҙың бәхетле көндәре шулай башланды. Артабан инде тормоштары нисек кенә ҡатмарлашмаһын, ҡайҙа ғына боролмаһын, ул теге һыуыҡ, ҡараңғы бүлмәнән ҡотола алыуы өсөн сикһеҙ бәхетле булды... Эйе, башҡа балаларға, иптәштәренә, дуҫтарына тейгән бәхетле өлөш уға тәтемәй... Башҡа тиңдәштәре матур уйынсыҡтар менән уйнап, атай, әсәйгә иркәләнеп, йылы өйҙә телевизор артында ғына ултырғанда, уға барлыюҡлы өй йыһаздарын йыйнап, өйһөҙ ҡаңғырған атай-әсәй ыңғайына билдәһеҙлеккә атларға тура килә... Эйе, кейем, мәктәп кәрәк-яраҡтары алырға аҡса булмағас, кешенекен, үткән йылдан ҡалған ҡәләм, дәфтәрҙәрен һаҡлап тотонорға мәжбүр була... Эйе, эш боҙған өсөн уға атаһының ҙур ҡулдары яланғас тәнен яндыра һуҡҡанда, өҫтәүенә, крандан аҡҡан һыуыҡ һыу аҫтында торорға тура килә... Эйе, ҡала мәктәбендә уҡыған башҡа тиңдәштәре уның ярлылығынан көлгәндә ул “ауыҙы тулы ҡара ҡан” булһа ла, төкөрмәй...\nШулай ҡағылып-һуғылып, яҡшы тормошҡа мохтажлығы арҡаһында үҙенең тырышлығы, егәрлелеге арҡаһында хеҙмәт баҫҡысының иң түбәненән уңышлы үрләгән Айҙар Азамат улы бөгөнгө көндә үҙ эшенең оҫтаһы, милләтебеҙ, йәмғиәтебеҙ өсөн кәрәкле белгес – профессионал ҡурайсы. Ул Заһир Исмәғилев исемендәге Өфө дәүләт сәнғәт институтының (академияһының) Ҡурай бүлеген ҡыҙыл дипломға тамамлап, артабан шунда уҡ ассистент-стажерға уҡырға инә. Һәм уҡыу йылдарында үҙен тик яҡшы яҡтан ғына күрһәткән, республика ғына түгел, халыҡ-ара бәйгеләр лауреаты ла булған, белемле егетте инде уҡытыусылары институттың Башҡорт халыҡ музыка ҡоралдары оркестрының етәксе-дирижеры итеп эшкә ҡалдыра. Унан тыш ул Өфөнөң 13- сө һанлы мәктәп-интернатының төнгө тәрбиәсеһе һәм Өфөнөң 7-се һанлы Музыка мәктәбенең ҡурай класы уҡытыусыһы, мәктәп ансамбленең етәксеһе лә. Эштән бәхет тапҡан яуаплы, намыҫлы, егәрле был хеҙмәттәштәрен етәкселәре лә, барыһы ла яҡын күреп, хөрмәт итә. Ҡасандыр ҡар-ямғыр тип тормай, иртә-кис тип тормай урам һепереп, кешегә ялланып, ҡара эш башҡарған үҫмер малайҙың яҡшы тормошта йәшәү хыялы ысын, эскерһеҙ булған, күрәһең. Бөгөн уны яратҡан эше, өйөндә үҙенең ошо урындан башланған нәҫеленең дауамы, үҙенә ике тамсы һыу кеүек оҡшаған малайы һәм йылы аш, яҡты йөҙ менән көтөп торған яратҡан ғаиләһе бар.\nДауамын "Шоңҡар" журналының декабрь һанында уҡығыҙ.


Рәсәйҙең атҡаҙанған уҡытыусыһы Ғиндулла ШӘЙӘХМӘТОВҡА – 80 йәш... Кеше ғүмере йомғаҡ ул. Тәгәрәй ҙә тәгәрәй. Белеп-аңлап тәгәрәй.Миңә унан һабаҡтар алыу бәхете тейҙе. Дүртенсе-бишенсе синыфтарҙа башҡорт теле һәм әҙәбиәте серҙәренә төшөндөрҙө Уҡытыусы. Төшөндөрөп кенә ҡалманы, һөйөү уята алды. Башҡорт теле һәм әҙәбиәте кабинеты ла нисектер ылыҡтырғыс көскә эйә ине ул саҡ. Стеналарҙа, иҫләйем, Ғ. Сәләм менән М. Хәйҙең ғүмер һәм ватан хаҡында ялҡынлы шиғри һүҙҙәре, алда, таҡта башында, Һәҙиә Дәүләтшинаның халыҡҡа хеҙмәт итеү – иң бөйөк эш, тигәнерәк мәғәнәләге фекере һәм портреты урын алғайны. Йыш ҡына теге йәки был яҙыусының юбилейына стена гәзите эленеп тора торғайны.